marsh-mellow/assamese_wikipedia huggingface dataset:
নিগাৰ আহমেদ ((১৬ ফেব্ৰুৱাৰী ১৯৪৫  ২৪ ফেব্ৰুৱাৰী ২০১৭), , ",  :   (19452017), ,  1118, 2017, . 1619. আছিল এগৰাকী পাকিস্তানী মহিলা অধিকাৰ কৰ্মী যি ৱমেনছ একচন ফ'ৰাম আৰু ঔৰত ফাউণ্ডেশ্যন প্ৰতিষ্ঠা কৰিছিল ৭২ বছৰ বয়সত তেওঁৰ মৃত্যু হয়

প্ৰাৰম্ভিক জীৱন আৰু শিক্ষা
১৯৪৫ চনত লাহোৰত ৰিয়াজুদ্দিন আহমদ আৰু আখতাৰৰ ঘৰত নিগাৰ আহমেদে জন্মগ্ৰহণ কৰিছিল তেওঁ কনভেণ্ট অৱ জিছুছ এণ্ড মেৰীৰ পৰা প্ৰাথমিক শিক্ষা লাভ কৰিছিল৷ চৰকাৰী মহাবিদ্যালয় লাহোৰৰ পৰা অৰ্থনীতিত তেওঁ স্নাতকোত্তৰ ডিগ্ৰী লাভ কৰে তেওঁ চৰকাৰী মহাবিদ্যালয় নাট্য ক্লাৱৰ সদস্য আৰু পিছলৈ বিখ্যাত আলোচনী ৰবিৰ সম্পাদক আছিল পিছলৈ কমনৱেলথৰ বৃত্তিত কেম্ব্ৰিজৰ নিউ হললৈ যায় ঘূৰি অহাৰ পিছত তেওঁ কোৱাইদ-ই-আজম বিশ্ববিদ্যালয়ত অৰ্থনীতিৰ অধ্যাপনা কৰে

 নাৰীবাদ
১৯৮১ চনত কৰাচীত মহিলা কাৰ্য্য মঞ্চ গঠনৰ কিছু সময়ৰ পিছতে আহমেদে ১৯৮২ চনত ইছলামবাদ আৰু লাহোৰ অধ্যায় আৰম্ভ কৰে ইছলামবাদত প্ৰায় ষোল্ল বছৰ বাস কৰাৰ সময়ত তেওঁ নাৰী আন্দোলনৰ সৈতে জড়িত হৈ থাকিল১৯৮৬ চনত জিয়া উল হকৰ একনায়কত্ববাদৰ যুগত প্ৰয়াত শ্বেহলা জিয়াৰ সৈতে ঔৰত ফাউণ্ডেশ্যনৰ সহযোগী প্ৰতিষ্ঠা কৰে

ব্যক্তিগত জীৱন
আহমেদে শ্বাটত চৰকাৰী কৰ্মচাৰী তাৰিক ছিদ্দিকীৰ সৈতে বিবাহপাশত আবদ্ধ হয় তেওঁলোকৰ দুজন পুত্ৰ বিলাল আৰু আহমদ আছিল স্বামী আৰু দুয়োজন পুত্ৰই পি এইচ ডি লাভ কৰিছিল৷

মৃত্যু
২০০১ চনত আহমেদ পাৰ্কিনছন ৰোগত আক্ৰান্ত হয়২০১৭ চনত বুকুৰ সংক্ৰমণত আক্ৰান্ত হৈ লাহোৰৰ চিকিৎসালয়ত ভৰ্তি হয় আৰু তাতেই তেওঁৰ মৃত্যু হয়

বঁটা
২০০৫ চনত তেওঁৰ নাম আন পাকিস্তানী মহিলাসকলৰ মাজত শান্তিৰ নোবেল বঁটাৰ বাবে মনোনীত হয়

২০১০ চনত তেওঁ মহতৰ্মা ফাতিমা জিন্না লাইফ টাইম এচিভমেণ্ট বঁটা লাভ কৰে

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:শিক্ষাবিদ
নিগাৰ চুলতানা (; ২১ জুন ১৯৩২- ২১ এপ্ৰিল ২০০০) এগৰাকী ভাৰতীয় অভিনেত্ৰী আছিল তেওঁ হিন্দী ভাষাৰ আগ (১৯৪৮), পতঙ্গ (১৯৪৯), শীশ মহল (১৯৫০), মীৰ্জা গালিব (১৯৫৪), ইহুদী (১৯৫৮), দো কলিয়া (১৯৬৮) আদি ছবিত অভিনয় কৰি গৈছে কিন্তু তেওঁক বুৰঞ্জীমূলক মহাকাব্যিক ছবি মুগল-ই-আজম (১৯৬০) ছবিৰ বাহাৰ বেগমৰ চৰিত্ৰটোৰ বাবে বিশেষভাবে স্মৰণ কৰা হয় তেওঁ ছবি নিৰ্মাতা কে. আচিফৰ পত্নী আছিল ২০০০ চনত মুম্বাইত তেওঁৰ মৃত্যু হয়

প্ৰাৰম্ভিক জীৱন আৰু শিক্ষা
নিগাৰৰ জন্ম ১৯৩২ চনৰ ২১ জুনত ভাৰতৰ হায়দৰাবাদত হৈছিল তেওঁ ঘৰখনৰ পাঁচজন লৰা-ছোৱালীৰ ভিতৰত আটাইতকৈ সৰুজনী আছিল তেওঁৰ দুজন ভায়েক আৰু দুজনী ভনীয়েক আছিল তেওঁৰ শৈশৱ হায়দৰাবাদত কটাইছিল তাত দেউতাক হায়দৰাবাদৰ নিজামৰ ৰাজকীয় সেনাবাহিনীৰ মেজৰ আছিল তেওঁ ঘৰতে পঢ়া-শুনা কৰিছিল আৰু অলপ পলমকৈয়ে স্কুললৈ গৈছিল স্কুলত হোৱা নাটকত তেওঁ অংশ লৈছিল  - 

কৰ্মজীৱন
নিগাৰ চুলতানাক প্ৰথম দেখা গৈছিল হম তুম ঔৰ ৱো (১৯৩৮) ছবিত যেতিয়া তেওঁৰ দেউতাকৰ বন্ধু জগদীশ সেঠীয়ে মোহন ভাগৱতৰ সৈতে নিৰ্মাণ কৰিব বিচৰা ছবিখনত মুখ্য চৰিত্ৰ এটাত অভিনয় কৰাৰ প্ৰস্থাৱ দিয়ে, তেতিয়া নিগাৰ শিহৰিত হৈ উঠিছিল আৰু লগেলগে এই প্ৰস্থাৱ স্বীকাৰ কৰি লৈছিল

১৯৪৬ চনত তেওঁ ৰংভূমিত অভিনয় কৰে ৰাজ কাপুৰৰ আগ (১৯৪৮) বলীউডত খোপনি পোতাৰ তেওঁৰ বাবে প্ৰথমটো ডাঙৰ সুযোগ আছিল তেওঁ নিৰ্মলাৰ চৰিত্ৰত অভিনয় কৰিছিল, যিটো দৰ্শক আৰু সমালোচক- উভয়ৰে দ্বাৰা প্ৰশংসিত হৈছিল তাৰ পিছৰে পৰা তেওঁ অগণন ছবিত চৰিত্ৰাভিনয় কৰি গল  

তেওঁৰ প্ৰথম ডাঙৰ ছবি, পুণেত নিৰ্মিত শিকায়ত (১৯৪৮) পৰৱৰ্তী ছবি ৰঞ্জিত প্ৰডাকচনৰ বেলা (১৯৪৭) তাৰপিছত তেওঁ বহুতো ছবিত মূল ভূমিকাত অভিনয় কৰিছিল বাহাৰত তেওঁক ৰাজনৰ্তকীৰ চৰিত্ৰত দেখা গৈছিল, যিয়ে চেলিম (দিলীপ কুমাৰ) আৰু আনাৰকলিৰ (মধুবালা)-ৰ প্ৰেমক ঈৰ্ষা কৰিছিল তেৰি মেহফিল মেঁ আৰু ৰাত এইচি মতৱালী এই গীত দুটা নিগাৰৰ ওপৰত চিত্ৰিত কৰা হৈছিল তেওঁৰ অন্য দুখন ছবি হ'ল- 'দাৰা' (১৯৫৩) আৰু 'খায়বাৰ'

তেওঁৰ উল্লেখযোগ্য চলচ্চিত্ৰবোৰৰ ভিতৰত পতঙ্গ (১৯৪৯), দিল কী বস্তী (১৯৪৯), শীশ মহল (১৯৫০), খেল (১৯৫০), দমন (১৯৫১), আনন্দ ভৱন (১৯৫৩), মীৰ্জা গালিৱ (১৯৫৪), তনখাহ (১৯৫৬), দুৰ্গেশ নন্দিনী (১৯৫৬) আৰু ইহুদী (১৯৫৮) অন্যতম ১৯৫০ৰ দশকত তেওঁ অতি সক্ৰিয় হৈ আছিল পিছলৈ তেওঁৰ ছবিৰ সংখ্যা কমি গৈছিল জাম্বিশঃ এ মুভমেণ্ট ১৯৮৬ চনৰ এই ছবিখনে আছিল তেওঁৰ শেষ ছবি

ব্যক্তিগত জীৱন 
১৯৬০ৰ দশকৰ আৰম্ভণিত তেওঁৰ পাকিস্তানী অভিনেতা চৈয়দ ইচৰত আব্বাছৰ (দৰ্পন কুমাৰ) সৈতে এটা সংযোগ ঘটিছিল ইচৰত আব্বাছো এজন ভাৰতীয় হায়দৰাবাদী আছিল      ১৯৫৯ চনৰ ১৩ জুনত, নিগাৰ চুলতানাই পাকিস্তানী অভিনেতাক বিয়া কৰোৱা সম্পৰ্কীয় প্ৰতিবেদন অস্বীকাৰ কৰিবলৈ বিশেষভাৱে এখন সংবাদমেল অনুষ্ঠিত কৰে                ( )

নিগাৰে ১৯৬০ৰ দশকৰ শেহৰ ফালে মুগল-ই-আজমৰ (১৯৬০) পৰিচালক, নিৰ্মাতা কে. আচিফক বিয়া কৰাইছিল তেওঁলোকৰ পাঁচটা সন্তান জন্মিছিল কে. আচিফৰ ইতিমধ্যে এগৰাকী পত্নী আছিলেই পূৰ্বৰ পত্নী আখতাৰ আচিফৰ সৈতে নিগাৰৰ এক শীতল সম্পৰ্ক আছিল ঘটনাক্ৰমে আখতাৰ আচিফ হিন্দী ছবিৰ তাৰকা দিলীপ কুমাৰৰ ভনীয়েক আছিল () 

তথ্য উৎস

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
নিগাৰ শ্বাজী (; জন্ম: ১৯৬৪) এগৰাকী ভাৰতীয় মহাকাশ বিজ্ঞানী তথা অভিযন্তা বৰ্তমান তেওঁ ভাৰতীয় মহাকাশ গৱেষণা সংস্থাত কৰ্মৰত তেওঁ ভাৰতৰ প্ৰথম সৌৰ অভিযান আদিত্য-এল১ৰ প্ৰকল্প সঞ্চালক আছিল

প্ৰাৰম্ভিক জীৱন আৰু শিক্ষা
১৯৬৪ চনত তামিল মুছলমান পৰিয়ালত নিগাৰ শ্বাজীৰ জন্ম হৈছিল তেওঁৰ নাম নিগাৰ চুলতানা ৰখা হৈছিল তেওঁৰ দেউতাক শ্বেখ মীৰাণ এগৰাকী খেতিয়ক আৰু মাক ছেইটুন বিবি এগৰাকী গৃহিণী আছিল নিগাৰ শ্বাজীয়ে তামিলনাডুৰ টেংকাশী জিলাৰ চেংগোটাইত ডাঙৰ-দীঘল হৈছিল তিৰুনেলভেলী মাদুৰাই কামৰাজ বিশ্ববিদ্যালয়ৰ চৰকাৰী অভিযান্ত্ৰিক মহাবিদ্যালয়লৈ অধ্যয়নৰ বাবে যোৱাৰ আগতে চেংগোটাইৰ এছ আৰ এম চৰকাৰী বালিকা উচ্চতৰ মাধ্যমিক বিদ্যালয়ত স্কুলীয়া শিক্ষা গ্ৰহণ কৰিছিল তেওঁ চৰকাৰী অভিযান্ত্ৰিক মহাবিদ্যালয়, তিৰুনেলভেলীৰ পৰা ইলেক্ট্ৰনিক্স আৰু যোগাযোগত অভিযান্ত্ৰিক ডিগ্ৰী লাভ কৰে তাৰ পিছত তেওঁ মেছৰাৰ বিৰলা ইনষ্টিটিউট অৱ টেকন'লজিৰ পৰা ইলেক্ট্ৰনিক্সত স্নাতকোত্তৰ ডিগ্ৰী লাভ কৰে তেওঁৰ এজন আছে আৰু তেওঁৰ নাম শ্বেইক ছালীম

কৰ্মজীৱন
১৯৮৭ চনত নিগাৰ শ্বাজীয়ে ইউ আৰ ৰাও উপগ্ৰহ কেন্দ্ৰৰ অংশ হিচাপে ভাৰতীয় মহাকাশ গৱেষণা সংস্থাত যোগদান কৰে তেওঁ ভাৰতৰ প্ৰস্তাৱিত শুক্ৰ অভিযানৰ অধ্যয়ন সঞ্চালক হিচাপে কাম কৰাকে ধৰি একাধিক উপগ্ৰহ কাৰ্যসূচীৰ লগত জড়িত হৈ আহিছে তেওঁ ৰিচ'ৰ্চছেট-২এৰ সহযোগী প্ৰকল্প সঞ্চালক আছিল ২০২৩ চনৰ হিচাপত তেওঁ ভাৰতৰ প্ৰথম সৌৰ অভিযান আদিত্য-এল১ৰ প্ৰকল্প সঞ্চালক আছিল ২০২৩ চনৰ ২ ছেপ্টেম্বৰত এই অভিযান সফলতাৰে আৰম্ভ কৰা হৈছিল

বঁটা আৰু সন্মান
২০২৩ চনত টাইমছ নাওৱে শ্বাজী আৰু পি বীৰমুথুভেলক তেওঁলোকৰ "ভাৰতৰ মহাকাশ প্ৰচেষ্টাত অৱদান"ৰ বাবে স্বীকৃতি প্ৰদান কৰে তিৰুচিৰাপল্লী আঞ্চলিক অভিযান্ত্ৰিক মহাবিদ্যালয়ে তেওঁক 'উৎকৃষ্টতাৰ প্ৰাকক্ষণ' সন্মান প্ৰদান কৰিছে

ব্যক্তিগত জীৱন
নিগাৰ শ্বাজীয়ে মাক আৰু কন্যাৰ সৈতে বাংগালুৰুত বসবাস কৰে তেওঁৰ স্বামীয়ে ডুবাইত কাম কৰে

তথ্য উৎস

শ্ৰেণী:তামিলনাডুৰ ব্যক্তি
শ্ৰেণী:ভাৰতীয় মহাকাশ গৱেষণা সংস্থাৰ লগত জড়িত ব্যক্তি
শ্ৰেণী:ভাৰতীয় মহিলা বিজ্ঞানী
শ্ৰেণী:জীৱিত ব্যক্তি
নিঘাট ছাইদ খান () এগৰাকী পাকিস্তানী নাৰীবাদী কৰ্মী, গৱেষক আৰু লেখিকা তেওঁ এপ্লাইড ছচিয়েল-ইকনমিক ৰিচাৰ্চ (এ এছ আৰ) ৰিচৰ্চ চেণ্টাৰৰ পৰিচালক আৰু প্ৰতিষ্ঠাপক৷ তেওঁ মহিলা একচন ফৰামৰ প্ৰতিষ্ঠাপক সদস্য

প্ৰাৰম্ভিক জীৱন
খানে শৈশৱ পাকিস্তান আৰু আমেৰিকাৰ মাজত কটায়৷ ইয়াৰ উপৰিও তেওঁ এ লেভেলৰ বাবে লণ্ডনলৈ যায়৷ ১৯৬০ চনত কলম্বিয়া বিশ্ববিদ্যালয়ৰ পৰা তেওঁ স্নাতক ডিগ্ৰী লাভৰ বাবে নিউয়ৰ্ক চহৰলৈ গুচি যায়৷ বিশ্ববিদ্যালয়ত থকা সময়ছোৱাত তেওঁ ভিয়েটনাম বিৰোধী যুদ্ধ আন্দোলন আৰু মহিলা অধিকাৰ আন্দোলনৰ সৈতে জড়িত হৈ পৰে ১৯৭৪ চনত পাকিস্তানলৈ উভতি আহি খানে বহুলাংশে তাতেই ভালেমান সময় কটায় উভতি অহাৰ লগে লগে তেওঁ ডেমক্ৰেটিক ৱমেন এছচিয়েশ্যনৰ সৈতে জড়িত হৈ পৰে যি পূব পাকিস্তানত পাকিস্তান সামৰিক বাহিনীৰ দমনৰ বিৰুদ্ধে আন্দোলন কৰে

২০১৭ চনত হেৰাল্ডৰ সৈতে হোৱা এক সাক্ষাৎকাৰত তেওঁ প্ৰকাশ কৰে যে তেওঁৰ পিতৃ ডাঙৰ হৈ থাকোঁতে পাকিস্তান সেনাবাহিনীত আছিল৷ অৱশ্যে ইয়াৰ ফলত তেওঁক আয়ুব খানৰ বিৰুদ্ধে ছাত্ৰৰ আন্দোলনত যোগদান কৰিবলৈ বাধা দিয়া নাছিল৷ সেই সময়তে তেওঁৰ পিতৃ এজন সামৰিক আইন প্ৰশাসক আছিল তেওঁ নাৰী অধিকাৰ কৰ্মী তাহিৰা মাজহাৰ আলী আৰু তেওঁৰ স্বামী মাজহাৰ আলী খানক প্ৰাৰম্ভিক প্ৰভাৱ হিচাপে উল্লেখ কৰিছে

ৰাজনৈতিক সক্ৰিয়তা
নিঘাট হয়তো মহিলা কৰ্ম মঞ্চ ()ৰ প্ৰতিষ্ঠাপক সদস্য হিচাপে আটাইতকৈ বেছি পৰিচিত ১৯৮৩ চনৰ ১২ ফেব্ৰুৱাৰীত লাহোৰত তেতিয়াৰ জেনেৰেল জিয়াউল হকে প্ৰমাণৰ আইন সংশোধনৰ বিৰুদ্ধে মহিলাৰ সাক্ষ্য পুৰুষৰ সাক্ষ্যৰ আধালৈ হ্ৰাস কৰাৰ লক্ষ্যৰে অনুষ্ঠিত হোৱা (পাকিস্তানত ৰাষ্ট্ৰীয় মহিলা দিৱস বুলিও কোৱা হয়)ৰ অংশ আছিল

গৱেষণা আৰু কাম
নিঘাটে ১৯৭০ চনত লাহোৰৰ শ্বাহ হুছেইন কলেজত অধ্যাপক এৰিক চাইপ্ৰিয়ানৰ সৈতে আৰু পিছলৈ ইছলামবাদৰ কোৱাইদ-ই-আজম বিশ্ববিদ্যালয়ত কাম কৰি আহিছে বাওঁপন্থী ৰাজনৈতিক বিশ্বাসৰ বাবে তেওঁক বিশ্ববিদ্যালয় পদৰ পৰা আঁতৰাই দিয়া হয়

 তথ্যসূত্ৰ 
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:সমাজকৰ্মী
নিচি ভাষা (), ভাৰতৰ অৰুণাচল প্ৰদেশৰ আঠখন জিলা ক্ৰমে ক্ৰা দাদি, কুৰুং কুমেই, পূব কামেং, পশ্চিম কামেং, পাপুম পাৰে, নামনি সোৱণশিৰি, কামলে, পক্কে কেছাং জিলা আৰু 
অসমৰ দৰং জিলাত প্ৰচলিত তানি শাখাৰ এটা চীন-তিব্বতী ভাষা এই ভাষা নিচি জনগোষ্ঠীৰ লোকে ব্যৱহাৰ কৰে  ভাৰতৰ ২০১১ চনৰ লোকপিয়ল অনুসৰি নিচি ভাষীসকলৰ জনসংখ্যা প্ৰায় ৯ লাখ যদিওবা অঞ্চলভেদে যথেষ্ট তাৰতম্য আছে, নিচিৰ উপভাষাসমূহ যেনে আকাং, আয়া, নিচি (ৰাগা), মিছিং, টাগিন আদি সহজেই পাৰস্পৰিকভাৱে বুজিব পৰা যায়, যথেষ্ট কম জনসংখ্যা থকা  বাংনি-বাংৰু আৰু ছলুং উপভাষা অতি কমসংখ্যক লোকে কয় আৰু পূৰ্বৰ উপভাষাসমূহৰ পৰা পৃথক নিচি কেতিয়াবা পশ্চিমীয়া তানি ভাষাৰ আৱৰণ শব্দ হিচাপে ব্যৱহাৰ কৰা হয়

নিচি এটা বিষয়বস্তুক্ৰিয়া ব্যাকৰণগত ভাষা

সম্ভাষণ
ইংৰাজীনিচি ভাষাঅসমীয়ামইসিতাই তুমিআপুনি এইটো, নমস্কাৰ  সুপ্ৰভাত  ?  ?   ? তুমি কেনে আছা?   ?    ?    ?তোমাৰ নাম কি?   ?  ?আপুনি কি কৰিছে? ধন্যবাদ

তথ্য সংগ্ৰহ

শ্ৰেণী:ভাষা
নিজামাবাদৰ ক'লা মাটিৰ শিল্প () ভাৰতৰ উত্তৰ প্ৰদেশ ৰাজ্যৰ আজমগড় জিলাৰ নিজামাবাদত প্ৰচলিত পৰম্পৰাগত মৃৎশিল্প ক'লা উজ্জ্বল পাত্ৰত ৰূপালী নক্সাৰ বাবে এই মৃৎশিল্প জনাজাত ২০১৫ চনৰ ডিচেম্বৰ মাহত এই শিল্পয়ে ভাৰত চৰকাৰৰ পেটেণ্ট, ডিজাইন আৰু ট্ৰেড মাৰ্কৰ নিয়ন্ত্ৰক জেনেৰেলৰ পৰা ভৌগোলিক স্বীকৃতি লাভ কৰিছিল

ইতিহাস
পাৰম্পৰিক শিল্পটো গুজৰাট ৰাজ্যৰ কচ্ছ অঞ্চলৰ পৰা উদ্ভৱ হৈছিল মোগল সম্ৰাট ঔৰংগজেৱৰ শাসনকালত কিছুমান মৃৎশিল্পীয়ে নিজামাবাদলৈ প্ৰব্ৰজন কৰিছিল ৰূপৰ কলাকৃতিসমূহ বিদ্ৰিৱেৰৰ পৰা অনুপ্ৰাণিত বিদ্ৰিৱেৰ ৰূপৰ তাঁৰ ব্যৱহাৰ কৰি পাত্ৰ সজোৱা এবিধ হস্তশিল্প নিজামাবাদৰ শিল্পকলাত প্ৰায় ২০০টা পৰিয়াল জড়িত আৰু তেওঁলোকৰ বেছিভাগ কাম ৰপ্তানি কৰা হয় তথাপিও তেওঁলোকৰ অৱস্থা ভাল নহয় ক'লা মাটিৰ মৃৎশিল্পটো ২০১৩ চনৰ অক্টোবৰত লক্ষ্ণৌৰ নাবাৰ্ড আৰু বাৰাণসীৰ মানৱ কল্যাণ সংস্থাৰ সমৰ্থনত ভৌগোলিক স্বীকৃতি (জিআই) টেগৰ বাবে মনোনয়ন কৰা হৈছিল ইয়াক ২০১৫ চনৰ ডিচেম্বৰত ভৌগোলিক স্বীকৃতিৰ বাবে পঞ্জীয়ন কৰা হয় ইয়াৰ ফলত সামগ্ৰীটো কেৱল উৎসৰ নিৰ্দিষ্ট ভৌগোলিক অঞ্চলত উৎপাদন কৰাৰ অধিকাৰ লাভ কৰে

ভাৰতীয় উপমহাদেশৰ নাগৰিক লৌহ যুগৰ সংস্কৃতিৰ উত্তৰ ক'লা পলিছ কৰা সামগ্ৰীৰ মৃৎশিল্পৰ সৈতে মিল থকাৰ বাবে ইতিহাসবিদসকলে নিজামবাদৰ ক'লা মাটিৰ শিল্পৰ অধ্যয়ন কৰে

প্ৰস্তুতি
মৃৎশিল্পবোৰ স্থানীয়ভাৱে উপলব্ধ সূক্ষ্ম গাঁথনিযুক্ত মাটিৰে তৈয়াৰ কৰা হয় মাটিৰ সাঁচবোৰ বিভিন্ন আকৃতিত প্ৰস্তুত কৰা হয় আৰু ভাটাত পোৰা হয় পিছত এই মাটিৰ সামগ্ৰীবোৰ পাউডাৰ পাচলিৰ অংশৰে ধুই দিয়া হয় আৰু সৰিয়হৰ তেলেৰে ঘঁহি দিয়া হয় তীক্ষ্ণ ডাল ব্যৱহাৰ কৰি ফুল আৰু জ্যামিতিক আৰ্হিৰ খাজেৰে পাত্ৰসমূহ সজোৱা হয় সেইবোৰ ভাটাত চাউলৰ তুহৰ সৈতে ধোঁৱা দিয়া হয় আৰু ইযাৰ ফলত পাত্ৰবোৰে অনন্য চকচকীয়া ক'লা পৃষ্ঠ লাভ কৰে সেইবোৰ পুনৰ তেলেৰে ঘঁহি ভাটাত পোৰা হয় মাটিৰ সামগ্ৰীৰ খাঁজবোৰ তাৰ পিছত দস্তা আৰু পাৰাৰ ৰূপালী পাউডাৰেৰে ভৰ্তি কৰা হয় ইয়াৰ পিছত পানীৰে ধুই পুনৰ পলিছ কৰা হয় লিড বা টিন এমালেগামো ব্যৱহাৰ কৰা হয় ৰূপৰ পাউডাৰে মাটিৰ ক'লা পৃষ্ঠভূমিৰ বিপৰীতে চকচকীয়া ৰং দিয়ে কেতিয়াবা এইবোৰ উজ্জ্বল কৰিবলৈ গৰম অৱস্থাত লাৰ প্ৰলেপ দিয়া হয়

নিজামাবাদৰ ক'লা মাটিৰ শিল্পৰ জৰিয়তে বিভিন্ন ধৰণৰ ঘৰুৱা আৰু আলংকাৰিক সামগ্ৰী তৈয়াৰ কৰা হয় ইয়াৰ ভিতৰত উল্লেখযোগ্য সমূহ হৈছে: ফুলদানি, প্লেট, পাত্ৰ, চাকি, চাহৰ ছেট, বাটি, জাহাজ, ধূপকাঠি ধাৰক আৰু হিন্দু ধৰ্মৰ দেৱ-দেৱীৰ মূৰ্তি এই শিল্পত প্ৰস্তুত কৰা সুৰাহী নামৰ দীঘলীয়া ডিঙিৰ পানীৰ পাত্ৰ বিশেষভাৱে জনপ্ৰিয় বস্তু

তথ্য উৎস

বাহ্যিক সংযোগ
 

শ্ৰেণী:ভাৰতৰ হস্তশিল্প
শ্ৰেণী:মৃৎ শিল্প
শ্ৰেণী:উত্তৰ প্ৰদেশ
শ্ৰেণী:ভাৰতৰ ভৌগোলিক স্বীকৃতি
নিঝুম দ্বীপ ৰাষ্ট্ৰীয় উদ্যান () হৈছে বাংলাদেশৰ এখন প্ৰধান ৰাষ্ট্ৰীয় উদ্যান আৰু প্ৰকৃতি সংৰক্ষিত বনাঞ্চল উদ্যানখন বাংলাদেশৰ দক্ষিণ অঞ্চলৰ নোৱাখালী জিলাৰ হাতিয়া উপজিলাত অৱস্থিত মেঘনা নদীৰ পাৰত অৱস্থিত এই উদ্যানখন সুন্দৰবন বদ্বীপৰ এটা অংশ 

নিঝুম দ্বীপ ৰাষ্ট্ৰীয় উদ্যানখনে প্ৰায় ১৬,৩৫২ হেক্টৰ (১৬৩.৫২ কিলোমিটাৰ বৰ্গফুট) মেনগ্ৰোভ বনাঞ্চলৰ বায়ম সামৰি লৈছে ১৯৭৪ চনৰ বন্যপ্ৰাণী আইন অনুসৰি, ২০০১ চনৰ ৮ এপ্ৰিলত বাংলাদেশ চৰকাৰে এই অঞ্চলটো ৰাষ্ট্ৰীয় উদ্যান হিচাপে ঘোষণা কৰে

ইয়াৰ ওচৰৰ জলাশয়ক ২০১৯ চনত নিঝুম দ্বীপ সামুদ্ৰিক সংৰক্ষিত এলেকা হিচাপে ঘোষণা কৰা হৈছিল  , 2019, "  ,"  , ,        

 অৱস্থান 
উদ্যানখন হাতিয়াৰ পৰা প্ৰায় ২ কিলোমিটাৰ (১.২ মাইল) দূৰৈত দক্ষিণ-পশ্চিম দিশত অৱস্থিত নিঝুম দ্বীপত চাৰিৰ পৰা পাঁচটা সৰু দ্বীপ আছে, সেইবোৰ হ'ল- চৰ ওচমান, চৰ কমলা, চৰ মুৰি আৰু বেলাৰ চৰ দ্বীপ এই অঞ্চলটো মূলতঃ আন্তঃজোৱাৰ-ভাটাৰ বোকা আৰু বালিৰ সমতল অঞ্চলেৰে গঠিত ইয়াৰ ২০ কিলোমিটাৰ (১২ মাইল) বালিচহীয়া বিল আৰু ঘাঁহনি আছে উদ্যানখনৰ জলবায়ু সাধাৰণতে আৰ্দ্ৰ আৰু উষ্ণ 

 উদ্ভিদ আৰু প্ৰাণী 
 উদ্ভিদকুল 
বোকাময় মাটি আৰু ছনেৰেটিয়া এপেটালা (কেওৰা) আৰু এভিচেনিয়া আলবা (বেইন) গছৰ নিউমেটফৰসমূহৰ বাবে সাধাৰণতে অৰণ্যত খোজ কঢ়াটো সহজ নহয় ৫৬টা পৰিয়ালৰ অন্তৰ্গত প্ৰায় ১৫২টা উদ্ভিদ প্ৰজাতিৰ তথ্য ইতিমধ্যে পোৱা গৈছে বিৰল বুলি লিপিবদ্ধ কৰা উদ্যানখনৰ সাতটা উদ্ভিদ প্ৰজাতি হল ব্ৰুগুইয়েৰা জিমনৰাইজা (কাঁকড়া), ডেৰিছ ট্ৰাইফলিয়াটা, ডিঅছপাইৰছ ব্লাংকই, টামাৰিস্ক গ্যালিকা, হেলিঅট্ৰপিয়াম কাৰাছাভিকাম, টাইফা এলিফেণ্টেনিয়া, ছাৰ্কলবাছ কেৰিনেটাছ

 প্ৰাণীকুল 
উদ্যানখনত পোৱা জীৱ-জন্তুৰ অধিকাংশই চিত্ৰা হৰিণ, যিবোৰ ইয়াত প্ৰচুৰ পৰিমাণে দেখা যায় ইয়াত দেখা পোৱা আন জীৱ-জন্তুসমূহ হল উদ, শিয়াল, ম'হ, গুঁই, মেচেকা, কাছ আৰু ডলফিন এই উদ্যানখন উল্লেখযোগ্য কাৰণ ইয়াত বিশ্বৰ সৰ্বাধিক দেশীয় গঙাচিলনী এই উদ্যানখনতেই পোৱা যায় ৰাষ্ট্ৰীয় উদ্যানখনত ১০০ৰো অধিক প্ৰজাতিৰ পৰিভ্ৰমী আৰু থলুৱা চৰাইৰ তথ্য পোৱা গৈছে পৰিভ্ৰমী চৰাইৰ বাবে জলভাগসমূহ হৈছে ব্যস্ততম বিমানবন্দৰবোৰৰ দৰে ইয়াত স্পুন-বিল্ড ছেণ্ডপাইপাৰ, এছিয়ান ডউইচাৰ, নৰ্ডমেন'চ্ গ্ৰীণশ্বেংক, স্পটেড ৰেডশ্বেংক, গলিয়াথ হেৰন আৰু ইণ্ডিয়ান স্কিমাৰৰ দৰে চৰাই দেখা পোৱা যায় দ্বীপসমূহৰ চাৰিওফালে থকা উপনৈসমূহত শিহু, ভাৰত-প্ৰশান্ত মহাসাগৰীয় হাম্পবেক ডলফিন, ভাৰত-প্ৰশান্ত মহাসাগৰীয় পাখিহীন পৰ্পইজ, ইৰাৱতী ডলফিনৰ বাসস্থান মাজে মাজে তিমি মাছো দেখা পোৱা যায় চ্যানেলবোৰত মাইক্ৰ বেন্থছ আৰু অন্যান্য অমেৰুদণ্ডী প্ৰাণী প্ৰচুৰ পৰিমাণে পোৱা যায়

 মানৱ বসতি 
ৰাষ্ট্ৰীয় উদ্যান এলেকাৰ ভিতৰত মানুহৰ বাসস্থান অতি কম মাছ মৰা আৰু খেতি-বাতিক প্ৰধান জীৱিকা হিচাপে লৈ ৮ হাজাৰ লোকে অঞ্চলটোত জীৱন-যাপন কৰি আছে 

সংৰক্ষিত বনাঞ্চলৰ ভিতৰত পঞ্জীয়নভুক্ত বনবাসীসকলৰ কিছুমান অধিকাৰ আছে ইয়াৰ ভিতৰত আছে ইন্ধন আৰু নিৰ্মাণ সামগ্ৰীৰ বাবে খৰি তথা কাঠ সংগ্ৰহ, চিকাৰ, পানৰ খেতি, পশুধন চাৰণ, অন্যান্য বনজ সামগ্ৰী সংগ্ৰহ, আবণ্টিত মাটিত সীমিত কৃষি আদি 

 চিত্ৰ বীথিকা 

 লগতে চাওক 

 বাংলাদেশৰ সংৰক্ষিত অঞ্চলসমূহৰ তালিকা
 মধুপুৰ গড়
 সুন্দৰবন
 নিঝুম দ্বীপ

 তথ্য সংগ্ৰহ 

শ্ৰেণী:বাংলাদেশৰ ৰাষ্ট্ৰীয় উদ্যান
শ্ৰেণী:বাংলাদেশৰ অৰণ্য
নিতম্ব-সন্ধি প্ৰতিষ্ঠাপন হৈছে এক শল্যচিকিৎসা প্ৰণালী য'ত নিতম্ব বা শ্ৰোণীৰ বিসংগতিযুক্ত যোৰা কৃত্ৰিম প্ৰত্যাৰোপকৰ () দ্বাৰা প্ৰতিষ্ঠাপন কৰা হয় ইয়াত যোৰাটো আংশিক বা সম্পূৰ্ণৰূপে প্ৰতিষ্ঠাপন কৰা হ'ব পাৰে বাতৰ বিষ নিৰাময় বা হাড় ভগা নিৰাময়ৰ বাবে এনে চিকিৎসাৰ প্ৰয়োজন হ'ব পাৰে সম্পূৰ্ণ প্ৰতিষ্ঠাপনৰ ক্ষেত্ৰত কঁকালৰ "এচিটাবুলাম" () নামৰ হাড়ডাল আৰু উৰ্বস্থিৰ () ওপৰাংশ - দুয়োটাৰে আৰু আংশিক প্ৰতিষ্ঠাপনত অকল উৰ্বস্থিৰ ওপৰাংশ প্ৰতিষ্ঠাপন কৰা হয় 

প্ৰয়োজনীয়তা
নিতম্ব-সন্ধি প্ৰতিষ্ঠাপনৰ সকলোতকৈ সাধাৰণ কাৰণটো হৈছে অষ্টিঅ'আৰ্থৰাইটিছ () ইয়াৰ উপৰিও ৰিউমেটইড আৰ্থাৰাইটিছ ( ), ট্ৰমেটিক আৰ্থাৰাইটিছ 

( ), হাড় ভগা, হাড়ৰ টিউমাৰ হাড়ৰ পেগেটছ ডিজিজ (' ), এংক্লীয়'ছিং স্পণ্ডিলাইটিছ ( ) আৰু জুভেনাইল ৰিউমেটইড আৰ্থাৰাইটিছ (  ) আদিৰ বাবেও ইয়াৰ প্ৰয়োজন হ'ব পাৰে সাধাৰণতে ইয়াক বিষ নিৰাময়ৰ শেষ প্ৰচেষ্টা হিচাবে ব্যৱহাৰ কৰা হয় 

আশংকাসমূহ ()
সকলো অস্থি প্ৰতিষ্ঠাপনৰ পৰা হ'ব পৰা জটিলতা - হাড়ৰ বিস্থাপন, সন্ধি ঢিলা হোৱা, খুন্দা খোৱা,সংক্ৰমণ, অষ্টিঅ'লাইছিছ, ধাতু সংবেদনশীলতা, নাৰভ পালছি, যন্ত্ৰণা আৰু মৃত্যু - আদি নিতম্ব সন্ধি প্ৰতিষ্ঠাপনৰ ক্ষেত্ৰতো প্ৰযোজ্য 

শ্ৰেণী:অস্থি শল্য চিকিৎসা
শ্ৰেণী:চিকিৎসা পদ্ধতি
নিতাংশী গয়েল (; জন্ম: ১২ জুন ২০০৭) এগৰাকী ভাৰতীয় কিশোৰী অভিনেত্ৰী তেওঁ বিভিন্ন ছবি তথা ধাৰাবাহিকত অভিনয় কৰিছে তাৰ ভিতৰত থাপকি প্যাৰ কি (২০১৭), কৰ্মফল দাতা শনি (২০১৬), এম.এছ. ধোনী: দ্য আনট'ল্ড ষ্ট'ৰী (২০১৬), ইন্দু চৰকাৰ (২০১৭), ইনছাইড এজ (২০১৭), পোছাম পা (২০১৯), আৰু ময়দান (২০২৪) আদি উল্লেখযোগ্য কমেডী-ড্ৰামা ছবি লাপতা লেডীজ (২০২৪)ত মুখ্য চৰিত্ৰত কৰা অভিনয়েৰে তেওঁ অভিনেত্ৰী ৰূপে নজৰলৈ আহে

 প্ৰাৰম্ভিক জীৱন আৰু পৰিয়াল 
২০০৭ চনৰ ১২ জুনত ভাৰতৰ উত্তৰ প্ৰদেশৰ নয়দাত গয়েলৰ জন্ম হৈছিল পিতৃ নীতিন গয়েল আৰু মাতৃ ৰাশি গয়েলৰ সৈতে তেওঁ এক মধ্যবিত্তীয় হিন্দু পৰিয়ালত ডাঙৰ-দীঘল হৈছিল এটি সাক্ষাৎকাৰত তেওঁ কয় যে তেওঁৰ অভিনয়ৰ সপোনক সাকাৰ কৰিবলৈ তেওঁৰ পিতৃ-মাতৃয়ে নিজৰ কেৰিয়াৰ ত্যাগ কৰিছিল

 কৰ্মজীৱন 
২০১৫ চনত গয়েলে মিছ পেণ্টালুনছ জুনিয়ৰ ফেশ্বন আইকনৰ খিতাপ লাভ কৰে

তেওঁ এম.এছ. ধোনী: দ্য আনট'ল্ড ষ্ট'ৰী, ইন্দু চৰকাৰ, থাপকি প্যাৰ কি, কৰ্মফল দাতা শনি, আৰু পেশ্বৱা বাজিৰাওকে ধৰি অসংখ্য ধাৰাবাহিক তথা চলচ্চিত্ৰত অভিনয় কৰিছে 

২০২৪ চনত আমিৰ খান প্ৰডাকচনছৰ প্ৰযোজনাত নিৰ্মিত ছবি লাপতা লেডীজত মুখ্য চৰিত্ৰত অভিনয়েৰে তেওঁ বলীউডত অভিষেক ঘটায় ছবিখনৰ আন চৰিত্ৰসমূহত অভিনয় কৰিছে প্ৰতিভা ৰান্তা, স্পৰ্শ শ্ৰীবাস্তৱ, ছায়া কদম আৰু ৰবি কিষাণে

 চলচ্চিত্ৰপুঞ্জী 
 চলচ্চিত্ৰ 
 বৰ্ষ শিৰোনাম ভূমিকা  ২০১২  ভিকি ড'নাৰ  নামহীন ২০১৬  এম.এছ. ধোনী: দ্য আনট'ল্ড ষ্ট'ৰী  নামহীন  ২০১৭  ইন্দু চৰকাৰ  তৰুণী ইন্দু   ২০১৯ পোছাম পা  ৰেঘাৰ জীয়েক  ২০২২  হুৰদাং  তৰুণী ঝুলন  মাছুম ছৱাল  নিয়তী  ২০২৪  লাপতা লেডীজ  ফুল কুমাৰী   ময়দান  সীৰত  

 দূৰদৰ্শন 
 বৰ্ষ শিৰোনাম ভূমিকা  ২০১৬ ইছকবাজ  তৰুণী অনিকা২০১৬২০১৭  নাগাৰ্জুন  এক যোদ্ধা  চুটকী  ২০১৭ থাপকি প্যাৰ কি  তৰুণী বাণী পাণ্ডে  কৰ্মফল দাতা শনি  ভদ্ৰা পেশ্বৱা বাজিৰাও  তৰুণী কাশীবাঈ  ২০১৯ডায়ন  ৰিম্পী ভাছিন  

 ৱেব ধাৰাবাহিক 
 বৰ্ষ শিৰোনাম ভূমিকা ২০১৯লাভ স্লীপ ৰিপীট  তৰুণী শৈলজা ইনছাইড এজ  তৰুণী ৰোহিনী  

 বঁটা আৰু মনোনয়ন 
 বৰ্ষ পুৰস্কাৰ শিতান কৰ্ম ফলাফল ২০২১আইকনিক গোল্ড এৱাৰ্ডছবৰ্ষশ্ৰেষ্ঠ কিশোৰী অভিনেত্ৰী২০২৪আইএমডিবি ষ্টাৰমিটাৰ বঁটাআইএমডিবি ব্ৰেকআউট ষ্টাৰলাপতা লেডীজ মেলবৰ্ণৰ ভাৰতীয় চলচ্চিত্ৰ মহোৎসৱ শ্ৰেষ্ঠ অভিনেত্ৰী 

 তথ্য উৎস 

 বাহ্যিক সংযোগ 

 
 

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:উত্তৰ প্ৰদেশৰ অভিনেত্ৰী
নিত্য গোপাল কুণ্ডু (; ৩ ডিচেম্বৰ ১৯৩৫  ১৫ ছেপ্টেম্বৰ ২০০৬) আছিল এজন বাংলাদেশী শিল্পী, ভাস্কৰ্য শিল্পী আৰু উদ্যোগী ১৯৭১ চনত বাংলাদেশৰ মুক্তিযুদ্ধৰ সময়ত কুণ্ডুৱে গুৰুত্বপূৰ্ণ ভূমিকা পালন কৰিছিল তেওঁ অটবি নামৰ এটা আচবাবৰ কোম্পানী প্ৰতিষ্ঠা কৰিছিল

 প্ৰাথমিক জীৱন 
বাংলাদেশৰ দিনাজপুৰ জিলাত কায়স্থ পিতৃ-মাতৃ জ্ঞানেন্দ্ৰনাথ কুণ্ডু আৰু বীনাপাণি কুণ্ডুৰ ঘৰত নিতুনে জন্মগ্ৰহণ কৰিছিল সাতগৰাকী সন্তানৰ ভিতৰত তেওঁ পিতৃ-মাতৃৰ চতুৰ্থ সন্তান আছিল ফাল্গুনি কুণ্ডুৰ সৈতে তেওঁ বিবাহপাশত আৱদ্ধ হৈছিল তেওঁৰ অমিতি নামৰ এগৰাকী কন্যা আৰু অনিমেশ নামৰ এজন পুত্ৰ আছে

 শিক্ষা আৰু প্ৰাৰম্ভিক কৰ্মজীৱন 
১৯৫৯ চনত ঢাকা আৰ্ট কলেজ (বৰ্তমান ইনষ্টিটিউট অৱ ফাইন আৰ্টছ)ৰ পৰা তেওঁ স্নাতক ডিগ্ৰী লাভ কৰিছিল কুণ্ডুৱে ১৯৭১ চনৰ আগৰ বছৰবোৰত ঢাকাৰ ইউনাইটেড ষ্টেটছ ইনফৰ্মেচন চাৰ্ভিচ (ইউএছআইএছ)ত প্ৰদৰ্শনী আৰু গ্ৰাফিক্স ডিজাইন কৰি কাম কৰিছিল

 মুক্তিযুদ্ধ 
বাংলাদেশৰ মুক্তিযুদ্ধৰ সময়ত কুণ্ডুৱে শিল্পী কোৱামৰুল হাছানৰ সৈতে মুজিবনগৰস্থিত বাংলাদেশ চৰকাৰৰ নিৰ্বাসিত জনসংযোগ বিভাগত কাম কৰিছিল হাছানৰ লগতে দেৱদাস চক্ৰৱৰ্তী, নাছিৰ বিশ্বাস, প্ৰাণেশ মণ্ডল আৰু বীৰেণ শ্বোমেৰ উল্লেখযোগ্য শিল্পীৰ দলবোৰৰ সহযোগত; কুণ্ডুৱে নৱগঠিত মুক্তিবাহিনীক অনুপ্ৰাণিত কৰাৰ লক্ষ্যৰে অসংখ্য পোষ্টাৰ আৰু অন্যান্য শিল্পকৰ্মৰ জৰিয়তে পাকিস্তান সেনাই বাংলাদেশৰ জনসাধাৰণৰ ওপৰত চলাই থকা গণহত্যাৰ বিপৰীতে সজাগতা সৃষ্টি কৰিছিল 

এই সময়ছোৱাতে তেওঁ দুখন পোষ্টাৰ ডিজাইন কৰিছিল যিবোৰ যুদ্ধকালীন সময়ত নিৰ্মিত আটাইতকৈ স্বীকৃতিপ্ৰাপ্ত শিল্পকৰ্মৰ ভিতৰত পৰে সেইবোৰৰ শিৰোনাম আছিল সদা জাগ্ৰতা বাংলাৰ মুক্তি বাহিনী আৰু বাংলাৰ হিন্দু, বাংলাৰ বৌদ্ধ, বাংলাৰ খ্ৰীষ্টান, বাংলাৰ মুছলমান; আমৰা সবাই বাঙালী 

মুক্তিযুদ্ধক প্ৰেৰণা হিচাপে লৈ মুক্তিবাহিনীৰ শ্বহীদসকলক শ্ৰদ্ধাঞ্জলি জনাই কুণ্ডুৱে তেওঁৰ বিখ্যাত ভাস্কৰ্য্য শ্বাবাছ বাংলাদেশৰ ৰচনা কৰিছিল এইখন বৰ্তমান বাংলাদেশৰ ৰাজশাহী বিশ্ববিদ্যালয়ৰ চৌহদত অৱস্থিত

 উদ্যোগী 
১৯৭৫ চনত বিটপি নামৰ বিজ্ঞাপন সংস্থাত কিছুদিন কাম কৰাৰ পিছত কুণ্ডুৱে নিজাকৈ নিজৰ নক্সাৰ বৈশিষ্ট্যযুক্ত আচবাবৰ কোম্পানী অটবি স্থাপন কৰিছিল তুলনামূলকভাৱে কম সময়ৰ ভিতৰতে অটবি বাংলাদেশৰ আটাইতকৈ বিশিষ্ট আচবাব ব্ৰেণ্ডত পৰিণত হয় প্ৰাৰম্ভিকভাৱে ৫০০০ টকীয়া বিনিয়োগেৰে তেওঁ কোম্পানীটো আৰম্ভ কৰিছিল

 উল্লেখযোগ্য কৰ্মৰাজি 
শ্বাবাছ বাংলাদেশ
ছাৰ্ক ফোঁৱাৰা, ঢাকা
কুণ্ডুৱে ৰাষ্ট্ৰীয় চলচ্চিত্ৰ বঁটা, ৰাষ্ট্ৰপতি গ'ল্ড কাপ, নতুন কুঁড়ি বঁটা, এছিয়া ক্ৰিকেট কাপ, একুশে পদককে ধৰি কেইবাটাও ৰাষ্ট্ৰীয় ট্ৰফী নিৰ্মাণ কৰিছিল 

তেওঁৰ কিছুমান উল্লেখযোগ্য ৰচনা হ'ল-

 সদা জাগ্ৰতা বাংলাৰ মুক্তিবাহিনী (পোষ্টাৰ)
 আমৰা সবাই বাংলা (পোষ্টাৰ)
 বাংলাৰ বীৰ মুক্তিযোদ্ধা (পোষ্টাৰ)
 শ্বাবাছ বাংলাদেশ (ৰাজশ্বাহী বিশ্ববিদ্যালয়ৰ ভাস্কৰ্য্য)
 ঢাকাৰ কাৰৱান বজাৰত থকা ছাৰ্ক ফোঁৱাৰা
 ফোঁৱাৰা, ঢাকা উচ্চ ন্যায়ালয়, ঢাকা
 সম্পান, শ্বাহ আমানত আন্তঃৰাষ্ট্ৰীয় বিমানবন্দৰ, চট্টগ্ৰাম
 কদম ফাউণ্টেইন, নেচনেল প্ৰেছ ক্লাব, ঢাকা

 মৃত্যু 
২০০৬ চনৰ ১৫ ছেপ্টেম্বৰ তাৰিখে শুকুৰবাৰে পুৱা ঢাকাৰ ইব্ৰাহিম মেমৰিয়েল কাৰ্ডিয়াক চেণ্টাৰত বৃদ্ধাৱস্থাৰ জটিলতাৰ বাবে কুণ্ডুৰ মৃত্যু হয়

 বঁটা আৰু সন্মান 
 একুশে পদক (১৯৯৭)
 দৈনিক ষ্টাৰ-ডি এইচ এল শ্ৰেষ্ঠ উদ্যোগী বঁটা
 ৰাষ্ট্ৰীয় চলচ্চিত্ৰ বঁটা
 ৰাষ্ট্ৰপতি গ'ল্ড কাপ
 নতুন কুঁড়ি বঁটা (বাংলাদেশ টেলিভিছন)

 তথ্য উৎস 

 বাহ্যিক সংযোগ 

শ্ৰেণী:চিত্ৰশিল্পী
শ্ৰেণী:বঙালী ব্যক্তি
শ্ৰেণী:বাংলাদেশৰ ব্যক্তি
শ্ৰেণী:মৃত ব্যক্তি
নিতুপৰ্ণ ৰাজবংশী () অসমৰ এজন কাৰ্টুনিষ্ট আৰু সাংবাদিক ৷

জন্ম
বৰপেটাৰ সৰভোগত জন্ম লাভ কৰা নিতুপৰ্ণৰ দেউতাকৰ নাম আছিল খগেন চন্দ্ৰ ৰাজবংশী আৰু মাকৰ নাম আছিল বিনাপানী ৰাজবংশী৷

কৰ্মজীৱন
তেওঁৰ প্ৰথম কাৰ্টুন ১৯৯৭ চনত মাত্ৰ ১৫ বছৰ বয়সত অবিকল নামৰ এখন অসমীয়া ভাষাৰ হাস্য-ব্যংগ আলোচনীত প্ৰকাশ পাইছিল চিচিংফাঁক, পদক্ষেপ, দুণ্ডুভী, অসমীয়া জনমত, দৈনিক জনমভূমি, অসম বাণী, দৈনিক অসম, আজিৰ অসম, সংবাদ লাহৰী, অসমীয়া খবৰ, অন্য দেশ(বাংলা আলোচনী) জি এন আৰ চি স্বাস্থ্য, ছেণ্টিনেল (হিন্দী), দূৰদৰ্শন (উত্তৰ পূূূব), সাদিন, গণশক্তি, ৰাইজমেল, , , , , নিউজ ব্লেজ, ,  আদিত তেওঁৰ কাৰ্টুন প্ৰকাশ পাইছে৷   . ...   24  2022. . ..   24  2022.          . . ( 19, 2008).   24  2022.--. ..   24  2022.

২০০৭ চনত বিশিষ্ট সাহিত্যিক মামণি ৰয়ছম গোস্বামীয়ে উদ্বোধন কৰা অসমৰ গুৱাহাটীৰ ষ্টেট আৰ্ট গেলেৰীত তেওঁৰ প্ৰথম একক কাৰ্টুন প্ৰদৰ্শনী অনুষ্ঠিত হয় এগৰাকী সামাজিকভাৱে উৎসৰ্গিত কাৰ্টুনকাৰ হিচাপে নিতুপৰ্ণই ২০০৭-২০০৮ চনত অসম আৰু উত্তৰ-পূবত প্ৰথমবাৰৰ বাবে ভ্ৰাম্যমাণ কাৰ্টুন প্ৰদৰ্শনীও আৰম্ভ কৰিছিল ইয়াত আৰণ্যক আৰু অন্যান্য গোটৰ তত্বাৱধানত পৰিবেশজনিত সমস্যাক সামৰি লোৱা হৈছিল বঙাইগাঁও, পাগলাদিয়া কলা বিথিকা, (নলবাৰী); বোকাখাত, (গোলাঘাট), কটন মহাবিদ্যালয়(গুৱাহাটী), টিহু মহাবিদ্যালয় (নলবাৰী) আদিতো তেওঁৰ কাৰ্টুনৰ প্ৰদৰ্শনী অনুষ্ঠিত হৈছিল৷ ২০১৪ চনৰ ফেব্ৰুৱাৰী মাহত ৰাজ্যিক আৰ্ট গেলেৰী, ৰবীন্দ্ৰ ভৱন, অসমত অনুষ্ঠিত হোৱা তেওঁৰ  শীৰ্ষক কাৰ্টুন প্ৰদৰ্শনীত সমসাময়িক বিষয়ৰ ওপৰত ভিত্তি কৰি প্ৰায় ৫০ টা নিৰ্বাচিত কাৰ্টুন প্ৰদৰ্শন কৰা হৈছিল ৷  নিতুপৰ্ণৰ প্ৰথম কাৰ্টুন সংকলন  ( ) ২০১০ চনত জ্যোতি প্ৰকাশন,গুৱাহাটীয়ে প্ৰকাশ কৰিছিল তদুপৰি নিতুপৰ্ণই তেওঁৰ কাৰ্টুনৰ আধাৰত অসমৰ ছয়জন বিশিষ্ট কবিৰ এটি কবিতা সংকলনো প্ৰকাশ কৰিছিল নিতুপৰ্ণ ৰাজবংশীৰ ৰেখাৰে কথাৰে নামৰ এখন সংকলন ৰেখা প্ৰকাশনৰ দ্বাৰা প্ৰকাশ পায় আৰু ডিচেম্বৰ, ২০১২ত গুৱাহাটীত শুভ উদ্ধোধন কৰা হয় :..

লগতে এজন সক্ৰিয় সাংবাদিক নিতুপৰ্ণ ৰাজবংশীক ২০১২ চনৰ বাবে জিএনআৰচি মিডিয়া ফেলশ্বিপৰ বাবে নিৰ্বাচিত কৰা হৈছিল তেওঁৰ নিৰ্বাচিত বিষয় আছিল উত্তৰ-পূবৰ দুখীয়া লোকসকলৰ স্বাস্থ্যসেৱা তদুপৰি ২০১৩ চনত যুগশংখ বাতৰিকাকত গ্ৰুপে তেওঁক যুগশংখ সাংবাদিক বঁটা(ৰাজনৈতিক শ্ৰেণী)ৰে সন্মানিত কৰিছিল

তথ্য সংগ্ৰহ

শ্ৰেণী:কাৰ্টুনিষ্ট
শ্ৰেণী:অসমৰ সাংবাদিক
নিতেশ কুমাৰ (; জন্ম: ৩০ ডিচেম্বৰ ১৯৯৪) এগৰাকী ভাৰতীয় পেছাদাৰী পেৰা-বেডমিণ্টন খেলুৱৈ ২০২৪ চনৰ পেৰিছ পেৰালিম্পিকত তেওঁ পুৰুষৰ একক এছএল৩ শাখাত সোণৰ পদক লাভ কৰে ২০১৬ চনত তেওঁৰ প্ৰথমবাৰৰ বাবে আন্তঃৰাষ্ট্ৰীয় পৰ্যায়ত অভিষেক ঘটিছিল ২০২২ চনৰ ১৪ জুন তাৰিখে এছএল৩ শাখাত তেওঁ বিশ্বৰ ৩ নম্বৰ স্থান দখল কৰিছিল কুমাৰে ২০১৭ চনত আইৰিছ পেৰা-বেডমিণ্টন আন্তঃৰাষ্ট্ৰীয় প্ৰতিযোগিতাত প্ৰথম খিতাপ দখল কৰিছিল ২০১৯ চনত তেওঁ ক্ৰীড়া আৰু যুৱ পৰিক্ৰমা বিভাগত জ্যেষ্ঠ প্ৰশিক্ষক হিচাপে কাৰ্যভাৰ গ্ৰহণ কৰে

প্ৰাৰম্ভিক জীৱন
১৯৯৪ চনৰ ৩০ ডিচেম্বৰ তাৰিখে ৰাজস্থানৰ বচ কীৰ্তনত নিতেশ কুমাৰে জন্মগ্ৰহণ কৰিছিল ২০০৯ চনত অন্ধ্ৰ প্ৰদেশৰ বিশাখাপট্টনমত ৰেল দুৰ্ঘটনাত তেওঁৰ বাওঁ ভৰিখন হেৰুৱাইছিল বহু মাহ শয্যাশায়ী হৈ থকাৰ পিছত তেওঁ এবছৰতকৈও অধিক সময় আই আই টি প্ৰৱেশ পৰীক্ষাৰ বাবে প্ৰস্তুতি চলায় ২০১৪ চনত তেওঁ ভাৰতীয় প্ৰযুক্তিবিদ্যা প্ৰতিষ্ঠান, মণ্ডিত যোগদান কৰে তেওঁ হাৰিয়ানাৰ কৰ্ণালত বসবাস কৰে ক্ৰীড়া বেচৰকাৰী সংস্থা অলিম্পিক গোল্ড কুৱেষ্টে সাহায্য আগবঢ়ায় 

খেলুৱৈ জীৱন
২০১৬ চনত নিতেশ কুমাৰৰ আন্তঃৰাষ্ট্ৰীয় পৰ্যায়ত অভিষেক ঘটে ২০১৭ চনত আইৰিছ পেৰা-বেডমিণ্টন ইণ্টাৰনেশ্যনেলত তেওঁ প্ৰথম খিতাপ দখল কৰে পিছলৈ তেওঁ বি ডব্লিউ এফ পেৰা বেডমিণ্টন ৱৰ্ল্ড চাৰ্কিটত অংশগ্ৰহণ কৰি জয়ী হয় আৰু ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছত সোণৰ পদক লাভ কৰে 

২০২২ চনৰ ১৪ জুনত তেওঁ এছএল৩ শাখাত বিশ্বৰ ৩ নম্বৰ স্থান দখল কৰে

২০১৯ চনত হাৰিয়ানাৰ ক্ৰীড়া আৰু যুৱ পৰিক্ৰমা বিভাগত জ্যেষ্ঠ বেডমিণ্টন প্ৰশিক্ষক হিচাপে কৰ্মজীৱন আৰম্ভ কৰে ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকত তেওঁ সোণৰ পদক লাভ কৰে 

তথ্য উৎস

শ্ৰেণী:ৰাজস্থানৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:অৰ্জুন বঁটা বিজয়ী
নিতেশ তিৱাৰী (; জন্ম: ২২ মে' ১৯৭৩) হিন্দী ছবি-জগতত পৰিচিত এজন ভাৰতীয় চলচ্চিত্ৰ পৰিচালক, প্ৰযোজক, চিত্ৰনাট্যকাৰ, আৰু গীতিকাৰ তেওঁ চিলাৰ পাৰ্টি (২০১১) ছবিৰ সহ-পৰিচালক হিচাপে আত্মপ্ৰকাশ কৰে যিখন ছবিয়ে শ্ৰেষ্ঠ শিশু চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰে তেওঁ অতিপ্ৰাকৃতিক ৰাজনৈতিক নাটক ভূতনাথ ৰিটাৰ্নছ (২০১৪)ও পৰিচালনা কৰিছিল

তিৱাৰীয়ে ডংগল (২০১৬)ৰ চিত্ৰনাট্য আৰু পৰিচালনা কৰিছিল, যিখন বেইজিং আন্তঃৰাষ্ট্ৰীয় চলচ্চিত্ৰ মহোৎসৱ আৰু ২০১৭ চনত দ্বিতীয় ব্ৰিকছ মহোৎসৱত প্ৰদৰ্শিত হৈছিল ভাৰতীয় ছবিখনে সৰ্বাধিক উপাৰ্জন কৰা ভাৰতীয় ছবি আৰু চীনত ১২০০ কোটিকে ধৰি ২০০০ কোটিৰো অধিক উপাৰ্জন কৰা অ-ইংৰাজী ছবিৰ ভিতৰত স্থান লাভ কৰিছে য'ত ই সৰ্বকালৰ শীৰ্ষ ২০ খন সৰ্বাধিক উপাৰ্জনকাৰী ছবিৰ ভিতৰত অন্যতম হিচাপে আত্মপ্ৰকাশ কৰিছে তিৱাৰীয়ে ৬২ সংখ্যক ফিল্মফেয়াৰ বঁটাত শ্ৰেষ্ঠ পৰিচালকৰ বঁটা আৰু ২০১৭ চনৰ মেলবৰ্ণৰ ভাৰতীয় চলচ্চিত্ৰ মহোৎসৱত টেলষ্ট্ৰা পিপলছ চয়ছ বঁটা লাভ কৰে তাৰ পিছত তেওঁ সমালোচকৰ প্ৰশংসিত কমেডী-ড্ৰামা ছবি ছিচোৰে (২০১৯ ব্যৱসায়িক সফলতাৰে) নিৰ্মাণ কৰে

তেওঁ আৰ্থস্কাই পিকচাৰ্ছৰ সহ-প্ৰতিষ্ঠাপক আছিল, বিজ্ঞাপন ছবি আৰু ভাৰতীয় টেনিছ কিংবদন্তি মহেশ ভূপতি আৰু লিয়েণ্ডাৰ পেজৰ আধাৰত নিৰ্মিত ডকু-ছিৰিজ ব্ৰেক পইণ্ট নিৰ্মাণ কৰিছিল

প্ৰাৰম্ভিক জীৱন
তিৱাৰীৰ মধ্যপ্ৰদেশত জন্ম হৈছিল তেওঁৰ এজন ভাতৃ আৰু এগৰাকী ভনীয়েক আছে ১৯৯৬ চনত তেওঁ ইণ্ডিয়ান ইনষ্টিটিউট অৱ টেকন'লজি বম্বেৰ পৰা ধাতুবিজ্ঞান আৰু পদাৰ্থ বিজ্ঞান অভিযান্ত্ৰিকীত স্নাতক ডিগ্ৰী লাভ কৰে বলিউডত প্ৰৱেশ কৰাৰ আগতে তেওঁ লিঅ' বাৰ্নেটত সৃষ্টিশীল পৰিচালক হিচাপে কাম কৰিছিল তিৱাৰীয়ে সৰু চহৰ গঞ্জ বাসোদাত ডাঙৰ-দীঘল হৈছিল, অষ্টম শ্ৰেণীলৈকে ভাৰত মাতা কনভেণ্ট স্কুলত পঢ়িছিল তেওঁ "তাপোৰী-মোগল-ই-আজম" শীৰ্ষক এখন বিদ্যালয়ৰ নাটকত অভিনয় কৰিছিল

ব্যক্তিগত জীৱন
তিৱাৰীয়ে লিঅ বাৰ্নেটৰ প্ৰাক্তন সহকৰ্মী আৰু সৃষ্টিশীল পৰিচালক অশ্বিনী আয়াৰ তিৱাৰীৰ সৈতে বিবাহপাশত আবদ্ধ হয় যি এগৰাকী চলচ্চিত্ৰ পৰিচালক, প্ৰযোজক, লেখক তেওঁ যমজ সন্তান, এজন ল'ৰা আৰু এগৰাকী ছোৱালীৰ পিতৃ

 বঁটা আৰু মনোনয়ন 
 বৰ্ষ  বঁটা  চলচ্চিত্ৰ  ফল ২০১১ শ্ৰেষ্ঠ শিশু চলচ্চিত্ৰৰ ৰাষ্ট্ৰীয় চলচ্চিত্ৰ বঁটা  চিলাৰ পাৰ্টী শ্ৰেষ্ঠ চিত্ৰনাট্যৰ বাবে ৰাষ্ট্ৰীয় চলচ্চিত্ৰ বঁটা  ২০১৫ শ্ৰেষ্ঠ সংলাপৰ বাবে ফিল্মফেয়াৰ বঁটা  ভূতনাথ ৰিটাৰ্ণছ ২০১৭ শ্ৰেষ্ঠ পৰিচালকৰ বাবে ফিল্মফেয়াৰ বঁটা  দংগল ২০১৮ শ্ৰেষ্ঠ সংলাপৰ বাবে ফিল্মফেয়াৰ বঁটা  বৰেলি কি বৰ্ফী ২০২০ চিচোৰে শ্ৰেষ্ঠ কাহিনীৰ বাবে ফিল্মফেয়াৰ বঁটা  শ্ৰেষ্ঠ পৰিচালকৰ বাবে ফিল্মফেয়াৰ বঁটা  শ্ৰেষ্ঠ কাহিনীৰ বাবে আইফা বঁটা  হিন্দী ভাষাৰ শ্ৰেষ্ঠ বৈশিষ্ট্যপূৰ্ণ ছবিৰ বাবে ৰাষ্ট্ৰীয় চলচ্চিত্ৰ বঁটা 

 তথ্যসূত্ৰ 

শ্ৰেণী:ভাৰতৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক
শ্ৰেণী:চিত্ৰনাট্য লেখক
শ্ৰেণী:জীৱিত ব্যক্তি
শ্ৰেণী:মধ্য প্ৰদেশৰ ব্যক্তি
শ্ৰেণী:ৰাষ্ট্ৰীয় চলচ্চিত্ৰ বঁটা (ভাৰত) বিজয়ী
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:গীতিকাৰ

 বাহ্যিক সংযোগ
নিত্তেৱো (ইংৰাজী: ) বা নিটেভো () শ্ৰীলংকাৰ স্থানীয় সৰু বিগফুট বা য়েটিৰ দৰে মানৱসদৃশ ৰহস্যময়ী জীৱৰ এটা সৰু জনগোষ্ঠী বুলি কোৱা হৈছিল এই মানৱৰূপী জীৱবোৰৰ অস্তিত্ব প্ৰমাণ কৰিব পৰা কোনো প্ৰত্নতাত্ত্বিক প্ৰমাণ পোৱা হোৱা নাই যদিও বেড্ডা পৌৰাণিক কাহিনী আৰু শ্ৰীলংকাৰ শ্ৰুতিকথাত এইবোৰ সৰ্বত্ৰ বিয়পি আছে

ব্যুৎপত্তি
বিট্ৰিছ আধিকাৰীক বিষয়া হিউ নেভিলে ( ) ব্যাখ্যা কৰিছিল যে, "নিত্তেৱো" শব্দটো ভাৰতীয়-আৰ্য্যসকলে আক্ৰমণ কৰাৰ সময়ত ভাৰতত বাস কৰা আদিম জনগোষ্ঠীসমূহক বৰ্ণনা কৰিবলৈ ব্যৱহাৰ কৰা "নিষাদ" শব্দৰ ব্যুৎপত্তি হ'ব পাৰে,  (1955)      , ,  এই শব্দটোৰ সিংহলী ৰূপ আছিল "নিগাদিৱা" () বা "নিছদিৱা" () যাৰ পৰা "নিত্তেৱো"ৰ উৎপত্তি হ'ব পাৰে,  . (2002)  :     -, .  জৰ্জ এবাৰহাৰ্টে দিয়া এটা সম্ভাৱ্য বিকল্প ব্যুৎপত্তি হৈছে "নিয়া-আথা" (-, "যিজনৰ নখ থাকে")

বিৱৰণ
নিত্তেৱোক শ্ৰীলংকাৰ খিলঞ্জীয়া জনগোষ্ঠী বেড্ডাসকলতকৈও সৰু আকৃতিৰ বুলি বৰ্ণনা কৰা হৈছিল, উচ্চতা মাত্ৰ ৩ৰ পৰা ৪ ফুটৰ (০.৯১ আৰু ১.২২ মিটাৰ) ভিতৰত, স্ত্ৰীসকল তাতকৈও চাপৰ প্ৰায়ে ৰঙা বৰণৰ চুলিৰে ঢাকি থোৱা শৰীৰ আৰু চুটি বা দীঘল আঁকোৰা নখযুক্ত অতি চুটি আৰু শক্তিশালী বাহু থকা বুলি কোৱা হয় বান্দৰৰ দৰে ইহঁতে সদায় উলম্বভাৱে খোজ কাঢ়িছিল আৰু নেজ নাছিল

নিত্তেৱোৱে সৰু সৰু দলত বাস কৰিছিল, আৰু গুহাত বা গছৰ ডালত, নিজে সজা পাতৰ বাহত শুইছিল তেওঁলোকৰ খাদ্যাভ্যাস আছিল বিভিন্ন ধৰণৰ, তেওঁলোকে চিকাৰ কৰিব পৰা কেৰ্কেটুৱা, কাছ, সৰু হৰিণ, জেঠী, আনকি কেতিয়াবা কুম্ভিৰ আদিও খাইছিল ইহঁতে সঁজুলি ব্যৱহাৰ কৰা নাছিল, বৰঞ্চ দীঘল আঁকোটা নখৰে চিকাৰৰ পেট ফালি অন্ত্ৰৰ সৈতে খাইছিল তেওঁলোকৰ এক প্ৰকাৰৰ নিজস্ব ভাষা আছে বুলি কোৱা হৈছিল বেড্ডালোকসকল নিত্তেৱোৰ শত্ৰু আছিল৷ বেড্ডাসকলে ব্যৱহাৰ কৰা ধনু-কাঁড়ৰ বিৰুদ্ধে তেওঁলোকৰ কোনো প্ৰতিৰক্ষা ব্যৱস্থা নাছিল কোৱা হৈছিল যে যেতিয়াই কোনো নিত্তেৱাই শুই থকা বেড্ডালোক দেখা পায়, তেতিয়াই সি নখৰে তেওঁলোকৰ পেট ফালি অন্ত্ৰ ওলিয়াই দিছিল

কুডিম্বিগালাত গুহা অন্বেষণৰ সময়ত সেনাবাহিনীৰ কেপ্তেইন এ টি ৰামবুকৱেলে অৰণ্যত "ক্ষুদ্ৰ ষ্টোনহেঞ্জৰ () দৰে" এটা শিলৰ অট্টালিকা আৱিষ্কাৰ কৰে সেই অঞ্চলৰ বেড্ডাসকলে সেইটো "নিট্টায়েৱা বেদী" বুলি তেওঁক কৈছিল কিন্তু ইভান মেকাৰলে পিছত আৱিষ্কাৰ কৰে যে সেয়া বেড্ডা সন্ন্যাসীয়ে নিৰ্মাণ কৰিছিল,    ? ::   .  4  2019

তথ্য সংগ্ৰহ

শ্ৰেণী:কিংবদন্তিমূলক জীৱ
নিত্যা দত্ত (১৯৩৫-১৯৯১) এগৰাকী বিশিষ্ট কবিৰ লগতে এগৰাকী আৰক্ষী বিষয়াও আছিল তেওঁ নাহৰকটীয়া হাইস্কুলত শিক্ষকতা কৰাৰ লগতে আকাশবাণী গুৱাহাটী কেন্দ্ৰৰ নিয়মীয়া অভিনয় শিল্পীও আছিল

প্ৰাৰম্ভিক জীৱন
১৯৩৫ চনৰ ২ অক্টোবৰত নাহৰকটীয়াত নিত্যা দত্তৰ জন্ম হৈছিল

শিক্ষা জীৱন
তেওঁ নাহৰকটীয়া উচ্চতৰ মাধ্যমিক স্কুলৰ পৰা ১৯৫৩ চনত মেট্ৰিক আৰু ১৯৫৫ চনত ইন্টাৰমিডিয়েট পাছ কৰাৰ পাছত ১৯৫৭ চনত কটন কলেজৰ পৰা বি.এ. পাছ কৰে

কৰ্মজীৱন
তেওঁ নাহৰকটীয়া হাইস্কুলত শিক্ষকতা কৰিছিল আৰু আকাশবাণী গুৱাহাটী কেন্দ্ৰৰ নিয়মীয়া অভিনয় শিল্পী আছিল লগতে এজন আৰক্ষী বিষয়া আছিল

সাহিত্যকৃতি
কবিতা-সংকলন 
 পান্থশালা(১৯৬৫)
 এমুঠি পুৱাৰ নিয়ৰ (১৯৬৮)
 ছন্দৰ ধ্বনি (১৯৭০)
 অনুভূতিবোৰেই শব্দ(১৯৭৯)
 সপোনে জিৰালে শুই (১৯৮৬)
 ভিন্ন মুখ ভিন্ন গীত (১৯৮৮)
     (১৯৭৩)

মৃত্যু
১৯৯১ চনৰ ২৭ অক্টোবৰত কৰ্মৰত অৱস্থাত আততায়ীৰ গুলিত দত্তৰ মৃত্যু ঘটে

তথ্য সংগ্ৰহ 
 কথা বৰেণ্য ১০০(২০০৬), কথা প্ৰকাশন, গুৱাহাটী, শোণিত বিজয় দাস আৰু মুনীন বায়ন

শ্ৰেণী:মৃত ব্যক্তি 
শ্ৰেণী:অসমীয়া কবি
নিত্যা শ্ৰী সুমতি শিৱন (জন্ম: ৭ জানুৱাৰী ২০০৫) এগৰাকী ভাৰতীয় পেৰা-বেডমিণ্টন খেলুৱৈ ২০২৪ চনত পেৰিছত অনুষ্ঠিত গ্ৰীষ্মকালীন পেৰালিম্পিকৰ বেডমিণ্টনৰ মহিলাৰ একক প্ৰতিযোগিতাত তেওঁ ব্ৰঞ্জৰ পদক লাভ কৰে তেওঁ ২০২২ চনত চীনৰ হাংঝৌত অনুষ্ঠিত এছিয়ান পেৰা গেমছত একক, মিশ্ৰিত আৰু মহিলাৰ দ্বৈত প্ৰতিযোগিতাত তিনিটা ব্ৰঞ্জৰ পদক অৰ্জন কৰিছিল

প্ৰাথমিক জীৱন
২০০৫ চনৰ ৭ জানুৱাৰী তাৰিখে তামিলনাডুৰ কাৰুৰত নিত্যা শিৱনৰ জন্ম হৈছিল ২০১৬ চনত বিনোদনৰ বাবে সক্ষম খেলুৱৈসকলৰ সৈতে তেওঁ বেডমিণ্টন খেলিবলৈ আৰম্ভ কৰে পিছলৈ ২০১৯ চনত পেৰা গেমছৰ বিষয়ে জানিব পাৰি প্ৰতিযোগিতামূলক বেডমিণ্টনলৈ মনোনিৱেশ কৰে আৰু লক্ষ্ণৌত প্ৰশিক্ষক গৌৰৱ খান্নাৰ অধীনত প্ৰশিক্ষণ আৰম্ভ কৰে

খেলুৱৈ জীৱন
২০২২ চনৰ অক্টোবৰ মাহত চীন দেশৰ হাংঝৌত অনুষ্ঠিত এছিয়ান পেৰা গেমছত তেওঁ তিনিটা ব্ৰঞ্জৰ পদক লাভ কৰে ২০২৩ চনৰ এপ্ৰিল মাহত ব্ৰাজিল পেৰা বেডমিণ্টন আন্তঃৰাষ্ট্ৰীয় প্ৰতিযোগিতাত তেওঁ দুটা সোণৰ পদক লাভ কৰে ২০২২ চনৰ মে' মাহত এছিয়ান যুৱ পেৰা গেমছৰ বিজয়ী নিত্যায়ে মানামাত অনুষ্ঠিত হোৱা ১ম বাহৰেইন পেৰা বেডমিণ্টন আন্তঃৰাষ্ট্ৰীয় চেম্পিয়নশ্বিপতো সোণৰ পদক লাভ কৰে ২০২২ চনৰ ডিচেম্বৰ মাহত লিমাত অনুষ্ঠিত হোৱা পেৰু পেৰা বেডমিণ্টন ইণ্টাৰনেশ্যনেলত বিশ্বৰ ৰূপৰ পদক বিজয়ীক পৰাস্ত কৰি মহিলাৰ একক এছএইছ৬ শাখাতফাইনেলত তেওঁ সোণৰ পদক লাভ কৰে ২০২৪ চনত ফ্ৰান্সৰ পেৰিছত অনুষ্ঠিত গ্ৰীষ্মকালীন পেৰালিম্পিকৰ মহিলাৰ একক বেডমিণ্টনত তেওঁ ব্ৰঞ্জৰ পদক লাভ কৰে 

তথ্য উৎস

শ্ৰেণী:জীৱিত ব্যক্তি
শ্ৰেণী:ভাৰতীয় পেৰা-বেডমিণ্টন খেলুৱৈ
শ্ৰেণী:পেৰালিম্পিকত পদক বিজয়ী ভাৰতীয়
শ্ৰেণী:তামিলনাডুৰ ব্যক্তি
শ্ৰেণী:অৰ্জুন বঁটা বিজয়ী
নিত্যনন্দ সোনাপতি () হৈছে এগৰাকী প্ৰবন্ধকাৰ, নাট্যকাৰ তেখেতৰ ঘৰ লখিমপুৰ জিলাৰ নাওবৈচাত৷প্ৰবন্ধ সঁফুৰা, প্ৰবন্ধ সংকলন, প্ৰথম প্ৰকাশ,  প্ৰকাশক-দ্ৰোণ হাজৰিকা,ৰশ্মিৰেখা সেনাপতি, মে, ২০২১ তেখেত বৃত্তিত এগৰাকী অধ্যাপক আছিল৷শেৱালিৰ সুবাস, নাট্য সংকলন, প্ৰকাশক-দ্ৰোণ হাজৰিকা,ৰশ্মিৰেখা সেনাপতি, মে, ২০২১ তেখেত নাওবৈচা কবি সন্মিলনৰ প্ৰতিষ্ঠাপক সভাপতি আছিল৷ নাওবৈচা শাখা সাহিত্য সভাৰ লগতে জিলা সাহিত্য সভাৰো উপ-সভাপতি আৰু পাছলৈ সভাপতি হিচাপে কাৰ্যনিৰ্বাহ কৰে৷

জন্ম আৰু বংশ পৰিচয়
তেখেতৰ জন্ম হয় ১৯৪৪ চনৰ ১ জানুৱাৰীত, লখিমপুৰ জিলাৰ নাহৰবাৰী অঞ্চলত৷ পিতৃৰ নাম জজ্ঞৰাম সেনাপতি আৰু মাতৃৰ নাম যোগেশ্বৰী সেনাপতি৷

শিক্ষা
প্ৰাথমিক বিদ্যালয়ঃ লথৌ প্ৰাথমিক বিদ্যালয়
মাধ্যমিক শিক্ষাঃ লথৌ এম.ভি স্কুল, ১৯৫৫
হাইস্কুল শিক্ষাঃ নাওবৈচা উচ্চ মাধ্যমিক বিদ্যালয়, ১৯৬০
স্নাতকঃ নৰ্থ লখিমপুৰ কলেজ, অসমীয়া বিভাগ

চাকৰি জীৱন
১৯৬৪ চনত কিছুদিনৰ বাবে লথৌ এম.ভি স্কুলত শিক্ষকতা কৰাৰ পাছত ১৯৬৫ চনত ৰহালী মাধ্যমিক বিদ্যালয়ত প্ৰতিষ্ঠাপক প্ৰধান শিক্ষক হিচাপে পাঁচবছৰ কাল ধৰি শিক্ষকতা কৰে৷ তাৰ পাছত নাওবৈচা হাইস্কুল (বৰ্তমানৰ হায়াৰছেকেণ্ডৰী)ত শিক্ষক হিচাপে শিক্ষকতা কৰি তাৰ অধ্যক্ষ হিচাপে ২০০১ চনত অৱসৰ গ্ৰহণ কৰে৷

সাহিত্যৰাজি
প্ৰবন্ধ সংকলন
গোপন চকুলো, গল্প আৰু প্ৰবন্ধৰ সংকলনপ্ৰবন্ধ সঁফুৰা, প্ৰবন্ধ সংকলন, প্ৰথম প্ৰকাশ,  প্ৰকাশক-দ্ৰোণ হাজৰিকা,ৰশ্মিৰেখা সেনাপতি, মে, ২০২১
প্ৰবন্ধ সঁফুৰা
নাওবৈচাৰ অতীত আৰু বৰ্তমান (নাওবৈচাৰ বৰ্নিল ইতিহাস), ২০২২

উপন্যাস
আহত গুঞ্জন
মাজ নিশাৰ উচুপনি
মোৰ প্ৰেম চিগাৰেটৰ ধোৱাৰ দৰে

নাট্য সংকলন
 গুটিমালি
শেৱালিৰ সুবাস

বঁটা আৰু সন্মান
 লখিমপুৰ জিলাৰ কৃতি শিক্ষকৰ বঁটা, ২০০১শেৱালিৰ সুবাস, নাট্য সংকলন, প্ৰকাশক-দ্ৰোণ হাজৰিকা,ৰশ্মিৰেখা সেনাপতি, মে, ২০২১
         , 2019
 আম্বেদকাৰ ৰাষ্ট্ৰীয় ফেলশ্বিপ বঁটা, ২০১৯
 সাহিত্যৰত্ন খিতাপ শংকৰ-আজান সমন্বয় বঁটা, ২০১৯
 ভূপেন হাজৰিকা বৰলুইত এৱাৰ্ডছ, সাহিত্যজ্যোতি খিতাপ, ২০১৮
 আন্তঃৰাষ্ট্ৰীয় দুনীৰ্তি বিৰোধী দিৱস ও শূণ্য সহনশীল বিশেষ বঁটা, ২০২০

 তথ্যসূত্ৰ
নিত্যানন্দদেৱ অসমৰ মায়ামৰা সম্প্ৰদায়ৰ আদিগুৰুসকলৰ ভিতৰত অন্যতম৷মায়ামৰা বুৰঞ্জী- শ্ৰী শ্ৰীকুমাৰ দহোতীয়া, প্ৰথম প্ৰকাশ ২০০১, শৰাইঘাট প্ৰিন্টাৰ্ছ, গুৱাহাটীমায়ামৰা সম্প্ৰদায়ৰ তৃতীয় অধিকাৰ শ্ৰী হৰিৰামদেৱৰ মৃত্যুৰ পিছৰ তেওঁৰ ভায়েক নিত্যানন্দদেৱে খুটিয়াপোটা সত্ৰৰ অধিকাৰী হয়৷

 চমূ জীৱনী 
নিত্যানন্দদেৱৰ পিতৃ আছিল অনিৰুদ্ধদেৱৰ আদি গুৰু কৃষ্ণদেৱ৷ বাল্যকালত নিত্যানন্দদেৱ অতি চঞ্চলমতি আছিল বুলি জনা যায়৷ পঢ়া-শুনাত মনোযোগ নিদি তেওঁ সমনীয়াৰ সৈতে খেলা ধূলা কৰিয়ে সময় কটাইছিল৷  কিন্তু তেওঁ প্ৰখৰ বুদ্ধিসম্পন্ন হোৱা বাবে অনায়াসে ভাগৱতৰ পাঠ আয়ত্ব কৰি লয় আৰু পৰৱৰ্ত্তী কালত বিদগ্ধ পণ্ডিত ৰূপে খ্যাতি লাভ কৰে৷ তেওঁ ছয় বছৰ ধৰি ধৰ্মপ্ৰচাৰ কৰাৰ সময়ত ৰাজশক্তিৰ লগত নানা সংঘাতৰ সৃষ্টি হৈছিল বুলি জনা যায়৷ তথাপিও এই সময়ছোৱাতে তেওঁ কেইবাখনো তত্বপূৰ্ণ গ্ৰন্থ যেনে ভক্তি মংগল ঘোষা, গীত শাস্ত্ৰ, মৎস্য চৰিত্ৰ, সতী চৰিত্ৰ আদি ৰচনা কৰি থৈ গৈছে৷ 

কথিত আছে যে চুৰাম্ফাৰ দিনত মায়মৰা সত্ৰৰ জয়জয় ময়ময় অৱস্থাই ৰজাক কিছু ক্ষুন্ন কৰি তোলে৷ তেওঁৰ পিতৃৰ শ্ৰাদ্ধত নিমন্ত্ৰণ লাভকৰি শিষ্য সমন্বিতে নিত্যানন্দদেৱে ৰাজপ্ৰসাদলৈ যায়৷ শ্ৰাদ্ধৰ পৰা উভতাৰ পৰত নিশা হোৱাত অভ্যাগতসকলক ৰাজভঁৰালৰ পৰা দহ-বাৰটাকৈ জোৰ দি পঠিওৱা হয়৷ নিত্যানন্দদেৱক ভৰালী বৰুৱাই বাৰকুৰিটা জোৰ দিবলৈ নিৰ্দেশ দিয়ে৷ সেইসময়ত ৰজাৰ বাহিৰে কোনেও শটা জোৰ লগাই যোৱাটো নীতিবিৰুদ্ধ বুলি গণ্য কৰা হৈছিল৷ গতিকে এই কথাত ভগা ৰজা ক্ৰোধান্বিত হৈ উঠে আৰু নিত্যানন্দদেৱক নিজৰ প্ৰতিদ্বন্দী বুলি গণ্য কৰি হত্যা কৰাৰ আদেশ দিয়ে৷ ৰজাৰ আদেশমৰ্মে চাওদাং বৰুৱাই দিখৌ নৈৰ কুঁজিবালি ঘাটত নিত্যানন্দদেৱক প্ৰাণদণ্ড দিবলৈ লৈ যায় কিন্তু নিত্যানন্দদেৱে তেওঁৰ গাত হাত লগোৱাৰ আগতেই যোগাসনত বহি বৈকুন্ঠপ্ৰয়ান কৰে৷

 উল্লেখযোগ্য অৱদান 
ধৰ্মপ্ৰচাৰৰ উপৰিও নিত্যানন্দদেৱে নানা পুথিও ৰচনা কৰি থৈ গৈছে৷ ইয়াৰ ভিতৰত মাৰিচ বধ অন্যতম৷ তাৰোপৰি তেওঁ মুঠ ১৬০ টা গীত ৰচনা কৰি থৈ গৈছে৷

 তথ্যউৎস 

শ্ৰেণী:অসমৰ ব্যক্তি
পেছাগতভাৱে নিথিন নামেৰে পৰিচিত, নিথিন কুমাৰ ৰেড্ডী (; জন্ম: ৩০ মাৰ্চ ১৯৮৩) এজন ভাৰতীয় অভিনেতা আৰু প্ৰযোজক তেওঁ প্ৰধানকৈ তেলেগু চিনেমাৰ সৈতে জড়িত নিথিনৰ চিনেমা জগতৰ পাৰদৰ্শিতাৰ বাবে তেওঁ এবাৰ ফিল্মফেয়াৰ বঁটা আৰু দুবাৰ তেলেগু ভাষাৰ চিনেমাৰ শ্ৰেষ্ঠ অভিনেতা শিতানত ফিল্মফেয়াৰ বঁটাৰ বাবে মনোনয়ন লাভ কৰিছে 

২০০২ চনত ৰোমাণ্টিক একচন ছবি জয়ম(২০০২) ৰ জৰিয়তে নিথিনে অভিনয় জগতত আত্মপ্ৰকাশ কৰিছিল উৎকৃষ্ট অভিনয়ৰ বাবে তেওঁ দক্ষিণৰ শ্ৰেষ্ঠ নৱাগত অভিনেতাৰ ফিল্মফেয়াৰ বঁটা লাভ কৰেতাৰ পিছত নিথিনে দিল (২০০৩), শ্ৰী অঞ্জনেয়াম (২০০৪), আৰু ছ্যে (২০০৪)ত অভিনয় কৰে বক্স-অফিচত ধাৰাবাহিকভাৱে বিফলতাৰ পিছত নিথিনে ৰোমাঞ্চ ছবি ইছক' (২০১২) ৰ জৰিয়তে সফলতা অৰ্জন কৰে তেওঁৰ আন আন সফল চলচ্চিত্ৰসমূহৰ ভিতৰত আছে গুণ্ডে জাৰি গলানথায়িন্দে (২০১৩), হাৰ্ট এটেক (২০১৪), এ আ (২০১৬), ভীষ্ম (২০২০), আৰু ৰং দে (২০২১) 
২০১৩ চনত নিথিনে নিজস্ব চলচ্চিত্ৰ প্ৰডাকচন ষ্টুডিঅ শ্ৰেষ্ট মুভিজ প্ৰতিষ্ঠা কৰে নিথিন বৰ্তমান তেলেংগানা ৰ স্বচ্ছ ভাৰত অভিযানৰ ব্ৰেণ্ড এম্বেছাদৰ

ব্যক্তিগত জীৱন
নিথিন কুমাৰ ৰেড্ডীৰ জন্ম হৈছিল চলচ্চিত্ৰ বিতৰক সুধাকাৰ ৰেড্ডী আৰু লক্ষ্মী ৰেড্ডীৰ ঘৰত তেওঁৰ এগৰাকী বায়েক (নিকিতা ৰেড্ডী) আছে গীতাঞ্জলি স্কুল,বেগুমপেতৰত শিক্ষা সমাপ্ত কৰি ৰত্ন জুনিয়ৰ কলেজৰ পৰা মধ্যমীয়া শিক্ষা গ্ৰহণ কৰে নিথিনে গণ্ডীপেটৰ শদন অভিযান্ত্ৰিক আৰু প্ৰযুক্তিবিদ্যা মহাবিদ্যালয়ত স্নাতক ডিগ্ৰী লাভ কৰেপিছলৈ তেওঁৰ পিতৃয়ে প্ৰযোজনা কৰিবলৈ লয় আৰু তেওঁৰ সৈতে দুখন চিনেমা গুণ্ডে জাৰি গলানথায়িন্দে আৰু চিন্নাদনা নী কোছাম নিৰ্মাণ কৰে 
২০২০ চনত নিথিনৰ প্ৰেমিকা শালিনী কাণ্ডুকুৰিৰ সৈতে বাগদান সম্পন্ন হয় ২৬ জুলাইত হায়দৰাবাদৰ ফলকনুমা পেলেচত তেওঁলোকৰ বিবাহ হয় প্ৰথমে একে বছৰৰে ১৬ এপ্ৰিলত ডুবাইত এই বিবাহ অনুষ্ঠিত হোৱাৰ কথা আছিল কিন্তু ক'ভিড-১৯ মহামাৰীৰ বাবে লকডাউনৰ প্ৰতিবন্ধকতা আৰোপ কৰাত এই বিবাহ পিছুৱাই দিয়া হৈছিল

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী: ভাৰতীয় অভিনেতা
শ্ৰেণী:ফিল্মফেয়াৰ বঁটা বিজয়ী
নিদা দাৰ () এগৰাকী পাকিস্তানৰ মহিলা ক্ৰিকেটাৰ নিদা দাৰ এগৰাকী সোঁহাতীয়া বেটাৰ আৰু সোঁ-হাতৰ অফ ব্ৰেক বলাৰ ২০২৩ চনৰ এপ্ৰিলৰ পৰা বৰ্তমানলৈকে তেওঁ পাকিস্তান মহিলা ৰাষ্ট্ৰীয় ক্ৰিকেট দলৰ অধিনায়ক হিচাপে আছে এগৰাকী অলৰাউণ্ডাৰ হিচাপে ডাৰ হৈছে মহিলাৰ আটাইতকৈ সফল টি-২০ বলাৰ তেওঁ টি-টুৱেন্টিত ১০০টা উইকেট লোৱা প্ৰথম পাকিস্তানী ক্ৰিকেটাৰ পাকিস্তান বিশ্ববিদ্যালয়, জাৰাই তাৰাকিয়াতি বেংক লিমিটেড, শিয়ালকোট আৰু চিডনী থাণ্ডাৰৰ হৈ তেওঁ ঘৰুৱা ক্ৰিকেট খেলিছে

খেলুৱৈ জীৱন
দাৰে ২০১০ চনৰ ৬ অক্টোবৰত দক্ষিণ আফ্ৰিকাৰ পটচেফষ্টুুুমত আয়াৰলেণ্ডৰ বিৰুদ্ধে এদিনীয়া আন্তৰ্জাতিক খেলত আত্মপ্ৰকাশ কৰিছিল তেওঁ ছেইণ্ট কিটছৰ বাছেটেৰেত শ্ৰীলংকাৰ বিৰুদ্ধে ৬ মে ২০১০ তাৰিখে মহিলাৰ টুৱেণ্টি-২০ আন্তৰ্জাতিক (ডব্লিউটি20আই) আত্মপ্ৰকাশ কৰিছিল তেওঁ চীনত ২০১০ চনৰ এছিয়ান গেমছত খেলিবলৈ নিৰ্বাচিত হৈছিল,          . 29  2010.  10  2010. ৬ জুন ২০১৮ তাৰিখে, শ্ৰীলংকাৰ বিৰুদ্ধে ২০১৮ মহিলা টুৱেণ্টি-টুৱেণ্টি এছিয়া কাপৰ খেলৰ সময়ত নিদা দাৰে প্ৰথম পাঁচটা উইকেট আৰু ডব্লিউটি20আইত পাকিস্তানৰ এগৰাকী সৰ্বশ্ৰেষ্ঠ বলিং ফিগাৰ হিচাপে পৰিগণিত হৈছিলতেওঁ পাকিস্তানৰ হৈ সৰ্বাধিক উইকেট সংগ্ৰহকাৰী হিচাপে প্ৰতিযোগিতাখন সমাপ্ত কৰে, পাঁচখন মেচত এঘাৰটা আউট হয় ২০১৮ চনৰ অক্টোবৰত তেওঁ ৱেষ্ট ইণ্ডিজত অনুষ্ঠিত ২০১৮ আইচিচি মহিলা বিশ্ব টুৱেণ্টি- টুৱেণ্টী টুৰ্ণামেণ্টৰ বাবে পাকিস্তানৰ দলত স্থান লাভ কৰিছিল প্ৰতিযোগিতাখনৰ সমাপ্তিৰ পিছত আন্তৰ্জাতিক ক্ৰিকেট পৰিষদে (আইচিচি) নিদা দাৰক দলৰ ষ্টেণ্ডআউট খেলুৱৈ হিচাপে মনোনীত কৰে ২০২০ চনৰ জানুৱাৰীত অষ্ট্ৰেলিয়াত অনুষ্ঠিত হোৱা ২০২০ আইচিচি মহিলা টি-টুৱেণ্টি বিশ্বকাপৰ বাবে তাইক পাকিস্তান দলত স্থান দিয়া হৈছিল ইংলেণ্ডৰ বিৰুদ্ধে পাকিস্তানৰ মেচখনত তাই নিজৰ ১০০ তম ডব্লিউটি-টুৱেণ্টি খেল খেলিছিল ২০২১ চনৰ জুন মাহত তাই ৱেষ্ট ইণ্ডিজৰ বিৰুদ্ধে কেইবাখনো শৃংখলাত পাকিস্তানৰ দলৰ হৈ খেলিছিল টি-টুৱেণ্টি শৃংখলাৰ উদ্বোধনী খেলখনত তেওঁ প্ৰথম ইনিংছৰ দশম অভাৰত ডেন্দ্ৰা ডটিনক আউট কৰি ১০০ তম উইকেট দখল কৰে আৰু পাকিস্তানৰ হৈ টি-টুৱেণ্টি ক্ৰিকেটত ১০০টা উইকেট দখল কৰা প্ৰথম মহিলা হয় খেলখনৰ পিছত পাকিস্তান ক্ৰিকেট বোৰ্ডে (পিচিবি) তেওঁক এই কৃতিত্ব অৰ্জন কৰাৰ বাবে অভিনন্দন জনায় 
 ২০২১ চনৰ অক্টোবৰ মাহত জিম্বাবোৱেত অনুষ্ঠিত হ'বলগীয়া ২০২১ চনৰ মহিলা ক্ৰিকেট বিশ্বকাপ কোৱালিফায়াৰ টুৰ্ণামেণ্টৰ বাবে তাইক পাকিস্তানৰ দলত স্থান দিয়া হয় ২০২২ চনৰ জানুৱাৰী মাহত তেওঁক ২০২২ চনত নিউজিলেণ্ডত অনুষ্ঠিত হোৱা মহিলা ক্ৰিকেট বিশ্বকাপৰ বাবে পাকিস্তানৰ দলৰ উপ-অধিনায়ক হিচাপে মনোনীত কৰা হয় 
 ২০২২ চনৰ মে মাহত ইংলেণ্ডৰ বাৰ্মিংহামত অনুষ্ঠিত ২০২২ চনৰ কমনৱেলথ গেমছত ক্ৰিকেট টুৰ্ণামেণ্টত তাই পাকিস্তানৰ দলৰ হৈ খেল খেলে ২০২৩ চনৰ এপ্ৰিল মাহত পাকিস্তান ক্ৰিকেট বোৰ্ডে দাৰক মহিলা ৰাষ্ট্ৰীয় দলৰ অধিনায়ক হিচাপে নিযুক্তি দিয়ে ২০২৩ চনৰ ডিচেম্বৰত দাৰৰ অধিনায়কত্বত পাকিস্তান মহিলা ৰাষ্ট্ৰীয় ক্ৰিকেট দলক নিউজিলেণ্ড মহিলা ৰাষ্ট্ৰীয় ক্ৰিকেট দলৰ বিৰুদ্ধে এক ঐতিহাসিক জয়ৰ দিশে লৈ যায়, এছিয়া আৰু আয়াৰলেণ্ডতো সিহঁতে প্ৰথম টি-টুৱেণ্টি শৃংখলা জয় কৰে আৰু নিউজিলেণ্ডত নিউজিলেণ্ডক পৰাস্ত কৰা প্ৰথম এছিয়ান দল হয়  ২০২৪ চনৰ আইচিচি মহিলা টি-টুৱেণ্টি বিশ্বকাপৰ বাবে পাকিস্তান দলত তেওঁক স্থান দিয়া হৈছিল 

ব্যক্তিগত জীৱন
দাৰৰ উপনাম 'লেডী বুম বুম', তেওঁৰ বেটিং কৌশলৰ লগত এই নাম জড়িত তেওঁৰ দেউতাক ৰছিদ দাৰ এজন প্ৰথম শ্ৰেণীৰ ক্ৰিকেটাৰ আছিল

বঁটাসমূহ
পিচিবিৰ বছৰটোৰ মহিলা ক্ৰিকেটাৰ: ২০২১

তথ্য সংগ্ৰহ
শ্ৰেণী: পাকিস্তানৰ খেলুৱৈ 
শ্ৰেণী:ক্ৰীড়াবিদ
শ্ৰেণী: জীৱিত ব্যক্তি
নিধানপুৰ তাম্ৰলিপি বা নিধানপুৰ তাম্ৰশাসন ( সপ্তম শতিকাৰ কামৰূপ ৰাজ্যৰ ৰজা কুমাৰ ভাস্কৰ বৰ্মাৰ ৰাজত্বকালত জাৰি কৰা তামৰ ফলিত খোদিত তাম্ৰলিপি বা তাম্ৰশাসন এই তাম্ৰলিপি বা তাম্ৰশাসনত ৰজা ভাস্কৰবৰ্মণে ব্ৰাহ্মণসকলক নিষ্কৰ ভূমি প্ৰদান কৰাৰ বৰ্ণনাৰ সৈতে এই তামৰ ফলি জাৰি কৰিছিল বৰ্তমানৰ বাংলাদেশৰ ছিলেটৰ বিয়ানীবাজাৰৰ ওচৰত অৱস্থিত পঞ্চখণ্ড পৰগণাত এই তামৰ ফলি পোৱা গৈছিল বুৰঞ্জীবিদসকলে বিশ্বাস কৰে যে ব্ৰাহ্মণসকলক প্ৰদান কৰা নিষ্কৰ ভূমিও এই অঞ্চলত অৱস্থিত সংস্কৃত ভাষাত লিখা এই তাম্ৰশাসনত ৰজা ভাস্কৰবৰ্মণে দান কৰা ২০০ৰো অধিক ব্ৰাহ্মণৰ নাম উল্লেখ আছে 

ভাৰতৰ বিভিন্ন প্ৰান্তত উদ্ধাৰ হোৱা ভাস্কৰ বৰ্মণৰ বিভিন্ন তাম্ৰশাসনে তেওঁৰ ৰাজত্ব কাল আৰু অন্যান্য সমসাময়িক ঘটনাবোৰ প্ৰকাশ কৰে কামৰূপৰ ৰজাসকলে ব্ৰাহ্মণসকলৰ সম্পত্তি দান কৰা বা যুদ্ধ বিজয় উপলক্ষে স্মাৰক নিৰ্মাণ কৰাৰ প্ৰথা আছিল

আৱিষ্কাৰ
১৯১২ চনৰ ২৯ ডিচেম্বৰত পঞ্চখণ্ড পৰগণাৰ ওচৰৰ নিধানপুৰ গাঁৱত স্থানীয় মাটিৰ স্তূপ খনন কৰা সময়ত ছয় খণ্ডৰ গজ চিহ্নিত তাম্ৰলিপি আৰু কামৰূপৰ ৰজাসকলৰ সাতটা শিলালিপি পোৱা গৈছিল ম'হ পালনৰ বাবে এটা ঘৰ নিৰ্মাণ কৰোঁতে স্থানীয় লোকে ইয়াক আৱিষ্কাৰ কৰিছিল স্থানীয় লোকসকলে ইয়াক গুপ্তধন বুলি ভাবি পঞ্চখণ্ডৰ জমিদাৰ পৱিত্ৰনাথ দাস ওচৰলৈ লৈ গৈছিল জমিদাৰ পৱিত্ৰনাথে লিপিসমূহৰ প্ৰকৃত অৰ্থ বুজি পাইছিল আৰু সেইবোৰ ক্ৰয় কৰিছিল তাৰপিছত তেওঁ এইখিনি শিলচৰৰ (বৰ্তমান অসম, ভাৰত) কৰ্তৃপক্ষৰ দৃষ্টি আকৰ্ষণ কৰিছিল জমিদাৰ পৱিত্ৰনাথ দাসে লিপিসমূহ কলকাতাত অৱস্থিত ভাৰতীয় সংগ্ৰহালয় কৰ্তৃপক্ষক প্ৰদান কৰে 

অনুবাদ
পণ্ডিত পদ্মনাথ ভট্টাচাৰ্য বিদ্যাবিনোনে নিধানপুৰৰ তাম্ৰলিপি অনুবাদ কৰি 'কামৰূপশাসনাৱলী' গ্ৰন্থত প্ৰকাশ কৰিছিল গ্ৰন্থখন ১৯৩১ চনত ৰংপুৰ সাহিত্য প্ৰতিষ্ঠানৰ দ্বাৰা প্ৰকাশিত হৈছিল এই গ্ৰন্থখনত তেওঁ নিধানপুৰ তাম্ৰলিপিক নিধনপুৰ লিপি বুলি উল্লেখ কৰিছে     

তথ্য উৎস

শ্ৰেণী:অসমৰ ইতিহাস
শ্ৰেণী:বৰ্মণ ৰাজবংশ
নিধানু ৰাজবংশী () ভাৰত ত্যাগ আন্দোলনৰ সময়ত বৃটিছে অন্যায়ভাবে আৰোপ কৰা কৰ দিবলৈ অস্বীকাৰ কৰাৰ অপৰাধত পুলিচৰ গুলীত শ্বহীদ হয়৷ মাত্ৰ ২৮ বছৰ বয়সীয়া নিধানুৱে বৃটিছে আৰোপ কৰা পাইকাৰী জৰিমনা আদায় নিদিয়াৰ ফলত মৃত্যুমুখত পৰিবলগীয়া হৈছিল৷ এৱেঁই অবিভক্ত গোৱালপাৰা জিলাৰ স্বাধীনতা আন্দোলনৰ একমাত্ৰ শ্বহীদ৷

১৯৪২ চনত বৃটিছ চৰকাৰে গোৱালপাৰাৰ কৃষকৰ ওপৰত ৫ নৱেম্বৰৰ দিনা পাইকাৰী জৰিমনা আদায়ৰ দিন ধাৰ্য কৰিছিল৷ নিধানু ৰাজবংশীৰ ওপৰত ৮টকা জৰিমনা বিহা হৈছিল৷ নিধানুৱে ইয়াৰ প্ৰতিবাদ কৰি জৰিমনা আদায় নিদিয়াৰ সিদ্ধান্ত লয়৷ চৰকাৰে তেওঁৰ হালৰ গৰুহাল কাঢ়ি লয়৷ নিধানুৱে এই কাৰ্যৰ তীব্ৰ প্ৰতিবাদ কৰি সশস্ত্ৰ বাহিনীৰ ওপৰত জঁপিয়াই পৰে৷ পৰিণতিত পুলিচৰ গুলীত তেওঁ বাগৰি পৰে৷ গুলীত আহত নিধানু ৰাজবংশীক পুলিচে বন্দুকৰ বয়নেটেৰে খুঁচি খুঁচি হত্যা কৰে৷ তেওঁ গোৱালপাৰা জিলাৰ কাকিৰা গাঁৱৰ এজন সাধাৰণ কৃষক আছিল৷
তথ্য সূত্ৰ

শ্ৰেণী:অসম
শ্ৰেণী:ভাৰতৰ স্বাধীনতা আন্দোলন
নিধি ৰাজদান (কাশ্মিৰী:  )  এগৰাকী দূৰদৰ্শন সাংবাদিক তেওঁ এন ডি টি ভি ২৪৭ নামৰ ইংৰাজী ভাষাত প্ৰচাৰিত টেলিভিছন চেনেলটোত কৰ্মৰত নিউ দেল্হী টেলিভিশ্যন (চমুকৈ এন ডি টি ভি)ৰ মালিকানাধীন এই চেনেলটোৱে য়ে বাতৰি আৰু সাম্প্ৰতিক ঘটনাপ্ৰৱাহৰ বিশ্লেষণ ইত্যাদি সম্প্ৰচাৰ কৰে

প্ৰাৰম্ভিক জীৱন

নিধি ৰাজদানৰ পিতৃ মহাৰাজ কৃষাণ ৰাজদান প্ৰেছ ট্ৰাষ্ট অৱ ইণ্ডিয়াৰ মূখ্য সম্পাদক প্ৰেছ ট্ৰাষ্ট অৱ ইণ্ডিয়া ভাৰতৰ অগ্ৰণী বাৰ্তা গোষ্ঠীসমূহৰ অন্যতম নিধি ৰাজদানে স্কুলীয়া শিক্ষা এপীজে' স্কুল, শ্বেইখ চৰাই (ইংৰাজী:  ,  ), নতুন দিল্লীত লাভ কৰিছিল ইয়াৰ পিছত তেওঁ লে'ডী শ্ৰী ৰাম কলেজ ফৰ ৱ'মে'নৰ পৰা স্নাতক ডিগ্ৰী লাভ কৰে পৰৱৰ্তী পৰ্যায়ত নতুন দিল্লীৰ ভাৰতীয় গণ সংযোগ প্ৰতিস্থানৰ পৰা ৰেডিঅ' আৰু টেলিভিছন সাংবাদিকতাৰ প'ষ্ট গ্ৰেজুৱেট ডিপ্ল'মা লাভ কৰে :...----.

কৰ্মজীৱন

১৯৯৯ চনত নিধি ৰাজদানে এন ডি টি ভিত যোগদান কৰে তাৰ পিছৰ পৰাই তেওঁ বাৰ্তা পৰিৱেশকৰ পৰা জ্যেষ্ঠ সাংবাদিকৰ পৰ্যায়লৈ অগ্ৰগতি লাভ কৰে :..24. 

এন ডি টি ভিৰ নিম্নোক্ত কাৰ্যসূচীসমূহত নিধি ৰাজদানে আঁত ধৰে:

 এন ডি টি ভি ২৪৭ - এটা প্ৰাইম টাইম বাতৰিৰ অনুস্থান
 তেওঁৰ দ্বাৰা পৰিচালিত লেফ্ট ৰাইট এণ্ড চেন্টাৰ  (ইংৰাজী: ,   ) নামৰ জনপ্ৰিয় অনুষ্ঠান  পূৰ্বতে কেৱল শনিবাৰে নিশা ৮ বজাতহে প্ৰচাৰ হৈছিল আৰু বৰ্তমান এই অনুস্থান সোমবাৰৰ পৰা শুক্ৰবাৰলৈ প্ৰতিনিশা ৮  বজাত সম্প্ৰচাৰ হয়
 দ্য লী'ড - পূৰ্বতে প্ৰচাৰিত এই অনুষ্ঠান বৰ্তমান বন্ধ হৈছে 

সাংবাদিক হিচাপে নিধি ৰাজদানে ৰাষ্ট্ৰীয় ৰাজনীতিৰ উপৰিও কাশ্মীৰৰ ৰাজনীতি সম্পৰ্কীয় বাতৰি পৰিৱেশন কৰিছিল বৰ্তমান তেওঁ মূখ্যতঃ বৈদেশিক ঘটনাপ্ৰৱাহৰ ওপৰত আলোকপাত কৰে তেওঁৰ কৰ্মৰ ভিতৰত তিব্বত, পাকিস্তান অধীকৃত কাশ্মীৰ, ইৰাণৰ বিষয়ত নিৰ্মান কৰা তথ্যচিত্ৰ আৰু ব্ৰিটেইনৰ ওপৰত সন্ত্ৰাসবাদৰ প্ৰভাৱ সম্পৰ্কীয় তথ্যচিত্ৰ উল্লেখনীয়

সন্মান আৰু বঁটা

 জম্মু আৰু কাশ্মীৰ আৰু উত্তৰ পূৰ্বাঞ্চলৰ পৰা কৰা সাংবাদিকতাৰ বাবে ৰামনাথ গোৱেংকা সাংবাদিকতাৰ উৎকৰ্ষ বঁটা 
 জম্মু আৰু কাশ্মীৰ চৰকাৰৰ সাংবাদিকতাৰ উৎকৰ্ষ বঁটা 

 তথ্য সংগ্ৰহ 

শ্ৰেণী:ভাৰতৰ ব্যক্তি
শ্ৰেণী:সাংবাদিক
নিপ বৰুৱা () অসমীয়া চলচ্চিত্ৰ জগতৰ এগৰাকী জনপ্ৰিয় ব্যক্তি আছিল অসমৰ চলচ্চিত্ৰসমূহৰ ব্যৱসায়িক দিশত উত্তৰণ যুগ তেওঁৰ পৰাই আৰম্ভ হয় তেওঁ এগৰাকী চলচ্চিত্ৰ প্ৰযোজক, পৰিচালক আছিল তেওঁ মুঠ ১৫খন অসমীয়া চলচ্চিত্ৰ পৰিচালনা কৰিছিল চলচ্চিত্ৰ কৰাৰ উপৰিও তেখেতে কিছু পৰিমাণে অভিনয় আৰু সংগীত, ফুটবল খেলাৰ প্ৰতিও তেওঁৰ আগ্ৰহ আছিল কাৰ্টুনিষ্ট হিচাপেও তেখেতে দ্য আছাম ট্ৰিবিউন কাকতৰ বাবে বহু ছবি আঁকিছিল

জন্ম আৰু পৰিয়াল
কামৰূপ জিলাৰ বিহদিয়া গাঁৱৰ চন্দ্ৰনাথ বৰুৱা গড়কাপ্তানি বিভাগৰ চাব ডিভিজনেল অফিচাৰ আছিল তেখেতে একে জিলাৰ কৰৰা গাঁৱৰ জোনপ্ৰভাক বিয়া কৰাইছিল চন্দ্ৰনাথ বৰুৱাৰ ঔৰষত আৰু জোনপ্ৰভাৰ গৰ্ভত নিপ বৰুৱাৰ জন্ম হৈছিল বৰুৱা দম্পতীয়ে নজন পুত্ৰ সন্তান আৰু চাৰিজনী কন্যা সন্তানৰ জন্ম দিছিল পুত্ৰ সন্তান কেইজন আছিল ক্ৰমে ব্ৰজেন বৰুৱা, দ্বিবন বৰুৱা, দ্বৈতেন বৰুৱা, দ্বিজেন বৰুৱা, নিপ বৰুৱা, গিৰিণ বৰুৱা, ৰমেন বৰুৱা, নিৰেণ বৰুৱা আৰু দ্বিপেন বৰুৱা কন্যা সন্তানকেইজনীৰ নাম আছিল পদ্মাৱতী দাস বৰুৱা, প্ৰতিভা বৰুৱা দাস, ৰম্ভা বৰুৱা আৰু বিভা বৰুৱা নভীছ এই আটাইকেইজন ভাই-ভনীয়ে পিছলৈ কম-বেছি পৰিমাণে অসমীয়া চলচ্চিত্ৰৰ সৈতে জড়িত হৈ পৰিছিল

পৰিচালিত চলচ্চিত্ৰ
' নিপ বৰুৱাৰ কথাছবি 'স্মৃতিৰ পৰশ চলচ্চিত্ৰৰ দ্বাৰা পৰিচালক ৰূপে অসমীয়া চলচ্চিত্ৰ জগতত প্ৰৱেশ কৰে বৰুৱাই মুঠতে ১৫খন ছবি পৰিচালনা কৰিছিল
 ছবিৰ নাম বৰ্ষ টোকা  স্মৃতিৰ পৰশ  ১৯৫৬  মাক আৰু মৰম   ১৯৫৭   ৰঙা পুলিচ  ১৯৫৮  ভক্ত প্ৰহ্লাদ  ১৯৫৯  আমাৰ ঘৰ  ১৯৬১   নৰকাসুৰ  ১৯৬২   বৰুৱাৰ সংসাৰ  ১৯৭০   সোণতৰা  ১৯৭৩  সোণমা  ১৯৭৮    ১৯৮০   আজলী নবৌ  ১৯৮০   আই মোৰ জনমে জনমে   ১৯৮০   ককাদেউতা নাতি আৰু হাতী  ১৯৮৪   শকুন্তলা আৰু শংকৰ জোচেফ আলি  ১৯৮৫   দাদু নাতি ও হাতী  ১৯৮৬  বাংলা চলচ্চিত্ৰ এণ্টনী মোৰ নাম  ১৯৮৬  

অভিনয়
 ছবিৰ নাম পৰিচালক বৰ্ষ টোকা সোণমা  নিপ বৰুৱা  ১৯৭৭ 

তথ্য সংগ্ৰহ

বাহ্যিক সংযোগ
  

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:মৃত ব্যক্তি
নিবন্ধ ঊনবিংশ এখন প্ৰবন্ধধৰ্মী সমালোচনামূলক গ্ৰন্থ৷ গ্ৰন্থখনৰ লিখক যোগেন্দ্ৰনাৰায়ণ ভূঞা৷ ২০০৭ চনৰ নৱেম্বৰ মাহত অসম প্ৰকাশন পৰিষদৰপৰা গ্ৰন্থখনৰ প্ৰথম প্ৰকাশ হয়৷ গ্ৰন্থখনত সৰ্মমুঠ ১৯ টা প্ৰবন্ধ আছে৷

 অধ্যায় সমূহ 

 আনন্দৰাম ঢেকিয়াল ফুকন আৰু তেওঁৰ সমকালীন অসম
 আধুনিক অসমীয়া ভাষা-সাহিত্য আৰু মিছনেৰীসকল
 ঊনবিংশ শতিকাত নগাঁৱৰ নাট্য-পৰিৱেশ 
 জোনাকীৰ প্ৰসঙ্গত
 বাঁহী
 জোনাকী,বাঁহী আৰু বেজবৰুৱা
 অসম সাহিত্য সভা
 অসম সাহিত্য সভা আৰু বেজবৰুৱা 
 গ্ৰন্থৰ বৰ্তমান আৰু অসম সাহিত্য সভাৰ গ্ৰন্থ-আন্দোলন
 অসমীয়াৰ ভাৰত-চেতনাঃ আভাস
 কেইখনমান অসমীয়া কাকত-আলোচনীৰ ভূমিকা
 বেজবৰুৱাৰ-প্ৰতিষ্ঠাপনত মহেশ্বৰ নেওগ
 কীৰ্তন ঘোষা আৰু নামঘোষাৰ তাত্ত্বাৰ্থ
 যজ্ঞেশ্বৰ শৰ্মাৰ সংস্কৃত ভেটি আৰু ৰচনাৰীতি
 দুখন ক্ষেত্ৰত মহেশ চন্দ্ৰ দেৱগোস্বামী
 চন্দ্ৰপ্ৰভা শইকীয়ানী আৰু পিতৃ-ভিঠা
 বুঢ়ী আইৰ সাধু
 এটি সাঁথৰৰ কথা

 তথ্যসূত্ৰ 

শ্ৰেণী:অসমীয়া গ্ৰন্থ
নিবেদিতা মেনন () এগৰাকী নাৰীবাদী লেখক আৰু দিল্লীৰ জৱাহৰলাল নেহৰু বিশ্ববিদ্যালয়ৰ ৰাজনৈতিক চিন্তাৰ অধ্যাপক  পূৰ্বতে তেওঁ লেডী শ্ৰী ৰাম কলেজ আৰু দিল্লী বিশ্ববিদ্যালয়ৰ ৰাজনীতি বিজ্ঞান বিভাগত অধ্যাপনা কৰিছিল   তেওঁক পাৰমাণৱিক শক্তি আৰু কাশ্মীৰ সংঘাতকে ধৰি কেইবাটাও ৰাজনৈতিক বিষয়ত শক্তিশালী স্থিতিৰ বাবে জনা যায়

পাণ্ডিত্যপূৰ্ণ কৰ্মজীৱন
মেনন এগৰাকী নাৰীবাদী বিদ্বান, যি ২০০৯ চনৰপৰা দিল্লীৰ জৱাহৰলাল নেহৰু বিশ্ববিদ্যালয়(জে এন ইউ)ৰ আন্তৰ্জাতিক অধ্যয়ন বিভাগত(ইণ্টাৰনেচনেল ষ্টাডিজ স্কুল)ত অধ্যাপনা কৰি আহিছে জে এন ইউলৈ যোৱাৰ আগতে তেওঁ ১৫ বছৰ লেডী শ্ৰী ৰাম কলেজত আৰু সাত বছৰ দিল্লী বিশ্ববিদ্যালয়ৰ ৰাজনীতি বিজ্ঞান বিভাগত অধ্যাপনা কৰিছিল মেননে কয় যে, কলেজত পঢ়ি থকা সময়তে তেওঁ যি ভাৰতীয় নাৰীবাদী আন্দোলন সম্পৰ্কে অৱগত হৈছিল- সেই আন্দোলনসমূহে আৰু লগতে নাৰীবাদীসকলৰ বিশ্ববিশ্ৰুত লিখনিয়ে তেওঁক যৌনতা আৰু ৰাজনীতি আদি বিষয় সন্দৰ্ভত এক উচ্চ চেতনা বিকশিত কৰাত সহায় কৰিছিল বেটি ফ্ৰিডনান, জাৰ্মেইন গ্ৰেয়াৰ আৰু গ্লোৰিয়া ষ্টিনেমৰ দৰে বিশ্ববিশ্ৰুত নাৰীবাদীসকলৰ কামৰ দ্বাৰা তেওঁ গভীৰভাৱে প্ৰভাৱিত হৈছিল

২০০৪ চনত প্ৰকাশিত ৰিকভাৰিং চাবভাৰছন: ফেমিনিষ্ট পলিটিক্স বিয়ণ্ড দ্য লকে ধৰি মেননে নাৰীবাদ আৰু ৰাজনীতি বিষয়ক বহু সংখ্যক কিতাপ লিখিছে আৰু সম্পাদন কৰিছে  তেওঁ ইকনমিক এণ্ড পলিটিকেল ৱিকলী শীৰ্ষক পত্ৰিকা, খলিফা ডট অৰ্গ নামৰ অনলাইন নিউজ ব্লগ আৰু বহুসংখ্যক বাতৰি কাকতত সাম্প্ৰতিক সমস্যাসমূহ সম্পৰ্কত লিখা-মেলা কৰিছে 

মেননৰ ২০১২ চনত উন্মোচিত চিয়িং লাইক আ ফেমিনিষ্ট গ্ৰন্থই ইতিবাচক সমালোচনা লাভ কৰিছিল ২০১২ চনৰ দিল্লীৰ দলবদ্ধ ধৰ্ষণৰ ঘটনাৰ পাছত হোৱা হুলস্থূলে আশিংকভাৱে কিতাপখনৰ বিক্ৰীত প্ৰভাৱ পেলাইছিল আৰু কিতাপখনৰ বিক্ৰী ভাল হৈছিল দ্য হিন্দুৰ এটি সমীক্ষাত কোৱা হৈছে যে, কিতাপখনে লিংগীকৰণৰ প্ৰক্ৰিয়াটো কেনেধৰণে ঘটে সেয়া ব্যাখ্যা কৰিবলৈ সামাজিক প্ৰতিষ্ঠান, নীতি আৰু প্ৰচলিত সাধাৰণ ধাৰণাবোৰৰ অস্ত্ৰোপচাৰ কৰিছে আৰু ইয়াত যৌনতাক জৈৱিক বৈশিষ্ট হিচাপে আৰু লিংগক সময়ৰ লগে লগে অহা সাংস্কৃতিক অৰ্থৰ সংহতি হিচাপে বিভাজিত কৰা হৈছে  ইকনমিক এণ্ড প্লিটিকেল ৱিকলি পত্ৰিকাত নাৰীবাদী বিদ্বান মেৰী জনে লিখিছে; কিতাপখন অত্যন্ত আকৰ্ষণীয় শৈলীত লিখা হৈছে, যি পঢ়ুৱৈক হাঁহিৰ খোৰাক দিয়াৰ লগতে বহুতো গুৰুত্বপূৰ্ণ বিষয়লৈ টানি নিয়ে ছটা অধ্যায়ত বিভাজিত কিতাপখনত সংকলিত, সংক্ষিপ্ত প্ৰতিফলনৰ এটা শৃংখলাৰ জৰিয়তে, সমসাময়িক ভাৰত আৰু অন্য ঠাইসমূহত মহিলা আন্দোলনে সন্মুখীন হোৱা জটিল প্ৰত্যাহবানৰ মোকাবিলা কৰিবলৈ নিবেদিতা মেনন সক্ষম হৈছে

গ্ৰন্থপঞ্জী
 পাৱাৰ এণ্ড কনটেষ্টেচন: ইণ্ডিয়া চিনচ্ নাইটিন এইট্টি নাইন (গ্লবেল হিষ্ট্ৰী অৱ দ্য পেজেণ্ট) 
 চিয়িং লাইক আ ফেমিনিষ্ট (২০১২) 
 ৰিকভাৰিং চাবভাৰছন: ফেমিনিষ্ট পলিটিক্স বিয়ণ্ড দ্য ল (২০০৪) 
 জেণ্ডাৰ এণ্ড পলিটিক্স ইন ইণ্ডিয়া 
 ছেক্সুৱেলিটিচ্ (সংগৃহীত সংকলন)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
শ্ৰেণী:নাৰীবাদী লেখক